text:
Ibi bigaragara mu mushinga w’uruganda rushya rw’amashanyarazi azakomoka kuri nyiramugengeri, watangiye imirimo mu Murenge wa Mamba, Akarere ka Gisagara.
Leta yahaye umushoramari, Hakan Karasoy, hegitari 4200 mu gishanga cy’Akanyaru, kuva mu Murenge wa Gishubi mu Karere ka Gisagara kugera mu Karere ka Bugesera, ku kiraro cya Rwabusoro. Nyiramugengeri iri muri iki gice,ikaba ishobora kugaburira uruganda mu gihe cy’imyaka 30.
Uruganda ruzatunganya iyi nyiramugengeri, rutange amashanyarazi angana na megawati (MW) 80 mu cyiciro cya mbere mu mpera z’umwaka wa 2019,ariko nyuma rukazongeraho izindi 40.
Sosiyete Hakan Ltd izakora uyu mushinga w’amezi 42, uhereye ku itariki 14 Ugushyingo 2016, ubwo Leta y’u Rwanda yasinyanaga amasezerano n’umushoramari.
Eng.Nkurikiyumukiza Gaspard ukuriye ishyirwa mu bikorwa ry’uyu mushinga yeretse itangazamakuru ko imirimo yatangiye, kandi n’Abanyarwanda bazungukiramo tekinoloji izakoreshwamo, bikaba bikubiye no mu masezerano.
Yagize ati “Umushoramari yasezeranye na leta ko imirimo idasaba tekiniki zihambaye zo kuva hanze izakorwa n’Abanyarwanda, ariko imirimo isaba inzobere mu cyiciro runaka, haba mu kubaka uruganda cyangwa gucukura nyiramugengeri hazitabazwa izizaturuka hanze, ariko zitaje gukora mu gihe cyo guhora ino, bazaza bahugure Abanyarwanda bakore ya mirimo.”
Akurikije ibyiciro by’uyu mushinga, Eng. Nkurikiyumukiza avuga ko uyu mushinga uzakorana na za IPRC, higishwa tekinoloji ikoreshwa.
Uretse abazahugurirwa mu Rwanda, anavuga ko biteganyijwe ko uruganda ruzajya gutangira gutungunya amashanyarazi, hari Abanyarwanda babarirwa muri 50 bazaba bavuye kwiga muri Finland iby’iyo tekinoloji. Bazamarayo umwaka n’amezi atandatu.
Kubw’ibyo, uru ruganda rw’amashanyarazi, ruzagera igihe rushiremo abanyamahanga.
Nkurikiyumukiza yagize ati "Mu ntangiriro bizaba ari 100 % ari abanyamahanga ariko bari kumwe n’abenjenyeri b’ino aha, nyuma y’imyaka itanu muri ba banyamahanga hasigaremo 50%, na 50% y’abanyarwanda ; mu myaka icumi ruzaba 100 % rukoreshwa n’Abanyarwanda gusa."
Mu mizo ya mbere hari no gucukura nyiramugengeri, uru ruganda ruzakoresha abakozi babarirwa hagati ya 1000 na 1500.


c: text/html

text:
Umunsi wa 6 w’Uruzinduko muri Israel
Kuri uyu munsi wa 6 wo gusura igihugu cya Israel ariko akaba ari umunsi wa 7 kuva tuhageze twasuye imva ya Yesu, n’ahantu umukristo wese afitiye amatsiko yo gusura cyane ko niyo wabanje gusura ibindi bice ukaba utaragera muri iyi mva uba wumva umutima udatuje.
I saa yine n’igice twari tuhageze tuvuye mu butayu bwa Yudaya aho twari twaraye mu mudugudu w’Abayuda, tukihagera twakiriwe n’Umwe mubashinzwe gufasha abaje gusura imva ya Yesu, n’umusaza ukomoka muri Suede ubona afite ubuntu bw’ Imana cyane ko yaduhaye ubuhamya bw’icyo Yesu yakoze mu buzima bwe.
Ifoto igaragaza umusozi wa gologota neza yafashwe 1800
Yatangiye adusobanurira uko kuri uyu musozi wa Golgota ariho Yesu yababwe akaba yarashyinguwe hafi yawo, cyane ko hari ibimenyetso bibigaragaza aha ni mu murima wa Simoni umu Alimatayo umwe wagiye gusaba umurambo wa Yesu ngo awushyingure.
Aho bengera Vino hakaba hari n’iriba
Yari umukire cyane. Harimo Iriba ry’amazi, aho bengeraga inzabibu, uwo musozi ufite ishusho imeze nk’ igihanga cy’Umuntu, ikindi nuko ari ku nzira imanuka iva i Yerusalemu, ikindi nuko bahamya ko ariho abaroma baciraga abantu urupfu rubi rwo guterwa amabuye bagahamya ko ari naho na Stefano bamutereye amabuye.
Ni ukuri imva ya Yesu irarangaye yarazutse
Yarazutse
Nyuma yo gusura ibimenyetso bigaragaza urupfu rwa Yesu twabashije kwinjira mumva ya Yesu nubwo biba ari akanya gato kuyinjiramo bitewe n’ubwinshi bwahasura uhita wibuka icyo urupfu rwa Yesu rwakoze mu buzima bwacu.
Twakoze igaburo ryera
Twasoje dukora igaburo ryera ibi bikaba ari umuco wa buri bantu baje gusura iyi mva ya Yesu ikindi n’uko uhahurira n’abantu bavuye mu bihugu byose byo ku isi, baririmba indirimbo zitandukanye, abandi baba bahari bicaye basoma ijambo ry’ Imana.
Igikombe bitwa Gehinomu
Tuhavuye twabonye igikombe cyitwa Bene Hinomu ariho Bibiliya yita Gehinomu aha hatambirwa ibitambo by’abana bigakorwa n’abanyamahanga bafite iyi mico mibi yo gutamba ibitambo by’abantu batambiraga ikigirwamana cyitwaga moleki.
Ubu buvumo nibwo Abungeri babagamo
Twasuye Beterehemu. Twatangiriye aho Malayika yiyerekeye abashumba b’ intama igihe bari baraririye umukumbi nijoro akabazanira inkuru nziza y’ivuka rya Yesu Kristo. Urebye ubuvumo babagamo bugaragaza ukuri kw’ibyabaye kuko kugeza iki gihe winjiyemo ubona ko bwari ubuvumo bajyaga bacanamo. Hejuru hagaragaza umukara w’ahantu hajyaga hacanwamo umuriro,
Aha hari inyenyeri niho Yesu yavukiye
Aha niho umuvure winka bashizemo uruhinja wari uri
Aya makuru nimpamo
Twasuye kandi aho Yesu yavukiye. Twabonye ubuvumo yavukiyemo n’ahari hari umuvure bamuryamishijemo cyane ko bibiliya igaragaza neza ko abantu bimye icumbi Mariya na Yosefu bigatuma avukira mu muvure w’inka.
Iyi ifatwa nka Jenoside yakorewe aba bana bazira kuvuka kwa Yesu
Ubuvumo burimo ibisigazwa by’abana b’abahungu Herode yishe ashakisha Yesu
Ikibabaje kuruta ibindi twasuye urwibutso rw’ abana bishwe na Herode amaze kumva ko havutse Umwami . Yishe abana b’abahungu kuva ku myaka 2 kugira ngo na Yesu nawe apfemo. Ubona biteye umubabaro ibi bigaragaza ko ibyo Bibiliya ivuga ari ukuri.
Ikindi ibyabereye aha byemezwa n’isi yose cyane ko INESCO ifata aha hantu nk’inzu ndangamurage kuko kuva mu kinyejana cya 3 hari ibimenyetso bitigeze bihinduka na rimwe.
Agakiza.org turakomeza kubakurikiranira uru rugendo kandi tubamenyesha ko abifuza gusura igihugu tubibafashamo baba abashaka kwiga ubuvuzi buteye imbere, ubuhinzi, abanyepolitike, abacuruzi aba bose bakora amahugurwa y’iminsi 15 muri Israel bagahura n’inzobere zo muri iki gihugu. Abifuza kujya gusenga bo bakora urugendo rw’ iminsi 10 kandi bagataha bafite umugisha w’ Imana.
Pastor Desire@agakiza.org i Yerusalemu

robotstxt: allowed

filter: keep


text:
Ibisobanuro byimbitse
Ntiribinyange ni izina rishingiye ku nyange. Inyange ni inyoni yera de, ikunda kugenda mu nka, ndetse no kuba hafi yazo.
Abantu bayikundira iryo bara ry’urwererane n’imico myiza igaragazwa n’uko ikunda inka kandi itanduranya.
Muri iri zina ‘Ntiribinyange’ harimo kuzimiza, bivuga ko ijambo ridahora ari ryiza, hari igihe umuntu yakubwira ikintu kikakubabaza nyamara yahoraga avuga n’ibyiza bikagusetsa.
Iri zina risobanura ko ijambo umuntu avuga rihindagurika, adahora avuga ukuri kuko none rishobora gukoreshwa rivuga ikintu cyiza , ejo rigakoreshwa rivuga ikibi.
Umwanzuro
Muri make, iri zina ry’irigenurano rikoreshwa bashaka kugaragaza ko nta byera ngo de, n’inshuti ishobora kuvamo umwanzi ikakuvuga amagambo atari meza.
Ibi bisobanuro byatanzwe n’Inteko Nyarwanda y’Ururimi n’Umuco (RALC).


text:
Byagarutsweho kuri uyu wa 11 Ukwakira 2016 mu nama yahuje abakozi ba SUN Alliance n’abayobozi bo mu turere two mu Ntara y’Amajyepfo bagira aho bahurira bya hafi n’imibereho myiza y’abaturage.
Umuyobozi wa SUN Alliance, Butera John Robert Mugabe, yabwiye abitabiriye iyi nama ko kugeza ubu ibipimo byerekana ko mu Rwanda abana bari munsi y’imyaka itanu bagera kuri 38% bafite ikibazo cyo kugwingira kubera imirire mibi, kandi igihugu kikaba gitakaza amafaranga menshi kuri iki kibazo, bityo abasaba ko bagomba gufatanya bagashyira ingufu mu gushaka umuti urambye.
Yagize ati “Dukurikije ubushakashatsi bwakozwe na Cost of Hunger Report muri 2012, bugaragaza ko u Rwanda buri mwaka rutakaza miliyari 503 na Miliyoni 600 bitewe n’imirire mibi. Ni ukuvuga ngo ikibazo cy’imirire mibi gifite ingaruka zikomeye ku bukungu bw’igihugu, kuko ayo mafaranga yakabaye akora ibindi bikorwa by’amajyambere”.
Ngo aka kayabo Leta igakoresha muri gahunda zitandukanye zo kwita ku bana bagwingiye, harimo kubagurira imiti, kubaha uburezi mu mashuri kuko bakunze gusibira, ubukangurambaga bukorwa bugamije kurandura imirire mbi n’ibindi.
Butera yasobanuye ko inama yabereye mu Ntara y’Amajyepfo igamije ubukangurambaga mu nzego zitandukanye kugira ngo habeho ubufatanye mu kurandura burundu imirire mibi mu bana ibatera kugwingira, kandi bizakorwa mu Ntara zose z’igihugu.
Mu Rwanda hose ibipimo byerekana ko abana bari munsi y’imyaka itanu bagwingiye kubera imirire mibi bari ku kigereranyo cya 38%, naho mu Ntara y’Amajyepfo bari kuri 34.2%.
Intara y’Iburengerazuba niyo igaragaramo abana benshi bagwingiye kuko bari ku kigereranyo cya 45,9% igakurikirwa n’Amajyaruguru kuri 38,9%.
Mu Ntara y’Amajyepfo, Akarere ka Nyamagabe niko bigaragara ko gafite abana benshi bagwingiye ku kigereranyo cya 51%, igakurikirwa na Huye iri kuri 42,6% ndetse na Muhanga ifite 41,6%.
Abitabiriye inama batahanye isomo n’umukoro
Bamwe mu bayobozi batuturutse mu turere dutandukanye two mu Ntara y’Amajyepfo bitabiriye iyi nama bavuga ko bahungukiye byinshi byatumye bafata ingamba zigamije guca burundu imirire mibi aho bayobora.
Umuyobozi wungirije ushinzwe imibereho myiza y’abaturage mu Karere ka Muhanga, Fortune Mukagatana, yavuze ko yasanze aho ayobora abana bagwingiye ari benshi bityo akaba atahanye ingamba.
Mukagatana ati “Mu by’ukuri iwacu duhagaze nabi kuko turi kuri 41,6%, uyu munsi twunguranye ibitekerezo ku buryo aho imbaraga zikiri nke twahabonye, tugiye gukomeza ubukangurambaga kugira ngo dukemure iki kibazo.”
Mu bitekerezo byatanzwe n’abari bitabiriye iyi nama, bagaragaje ko bimwe mu bitera imirire mibi mu muryango harimo amakimbirane aba hagati y’abashakanye agatuma batita ku bana babo, inda zitateguwe zikomeje kugaragara ku bana b’abakobwa, ababyeyi batazi gutegura indyo yuzuye, ubukene n’ibindi.
Abayobozi biyemeje ko bagiye kongera imbaraga mu gukangurira abaturage guca imirire mibi, no kubaha inyigisho binyuze mu mugoroba w’ababyeyi, igikoni cy’umudugudu ndetse no ku bajyanama b’ubuzima.
SUN Alliance igizwe n’imiryango 79 ya sosiyete sivile igamije guhashya ibibazo by’imirire mibi mu Banyarwanda.


text:
Abanyarwanda b’ingeri zose babyakiriye mu buryo butandukanye , ariko abenshi bagahuriza ko u Rwanda rukwiye kuyoborwa n’umuntu ukiri muto, ufite imbaraga kubera umuvuduko mu iteramere rufite, abagore bakaba badahabwa amahirwe yo kwicara ku ntebe yo kujya ku isonga ry’ibibazo igihugu gihanganye na byo.
Ikinyamakuru Umwezi, nyuma yo kumva ibyatangajwe na Perezida wa Repubulika, cyegereye abantu b’ingeri zinyuranye barimo abanyapolitiki, abihaye Imana, abayobozi bakiri bato, abagore, abakorera Leta n’abikorera, bagera kuri 80. Mu bitekerezo batanze, bose 100% bemeza ko nyuma ya manda ya Perezida Kagame n’ubundi hakenewe umuntu ufite imbaraga, ufite ubunararibonye, ubushishozi, kandi ushoboye gukomeza umuvuduko u Rwanda ruriho. Muri bo 80% bahakanye batsemba ko u Rwanda rutaragera aho ruyoborwa n’umugore, ko hakiri kare cyane, bigomba gufata igihe igihugu kikabanza kwiyubaka, kuko kugeza ubu abagore ubwabo bakigenerwa imyanya mu buyobozi, bataragera igihe cyo kuyigeraho ubwabo bayihataniye. Dore bamwe muri bo ibisobanuro batanze:
Prof Rwanyindo Ruzirabwoba, inanaribonye akaba umucukumbuzi n’umusesenguzi mu birebana na politiki, mu kiganiro twagiranye yatubwiye ko kuwa 16/10/2010 Perezida Kagame yavuze ubwa mbere ko narangiza manda yemererwa n’amategeko nta yindi azasaba, kandi ko icyo yavuze atajya asubira inyuma. Prof Rwanyindo yakomeje atubwira ko Perezida Paul Kagame bamubajije uko u Rwanda ruzamera ubwo azaba arangije manda ze, ngo abasubiza ko muri Miliyoni zisaga 10 z’abanyarwanda atabonyemo umusibura ryaba ari ishyano kandi na we ubwe ataba yarubatse system ye ku buryo atabona umusimbura.
Prof Rwanyindo Ruzirabwoba yagize ati “Abantu nka Perezida Paul Kagame ntibaboneka ibihe byose, baboneka mu bihe runaka, bakazongera kuboneka hashize imyaka myinshi. Iyo bacyuye igihe babona ubasimbura ariko ubasimbuye ntaze ari bo.”
Yakomeje adutangariza ko kera Ruganzu II Ndoli yasimbuwe n’umuhungu we Mutara Muyenzi (Semugeshi), ariko ntiyakora nka se. Cyilima Rujugira yasimbuwe na Kigeli Ndabarasa ariko aza adasa na se ariko u Rwanda rwakomeje kubaho. Yakomeje aduha ingero nyinshi, kuko Nelson Mandela yasimbuwe na Mbeki akaza atari nka we, Julius Nyerere yahaye Tanzaniya umurongo ariko abamusimbuye na bo ntibamera nka we. Yatubwiye kandi ko hari ababaye ibitangaza ariko bakaba batakiriho ariko ibihugu byabo bigakomeza kubaho, aha urugero atanga ni Abraham Lincoln wishwe, Umwamikazi w’ubwonngereza Victoria II agiye igihugu cyakomeje kubaho, mu Buhinde igihe cya Ghandi na we ni uko. Yagize ati “Perezida Kagame afite impano yiherewe n’Imana ariko ntihabwa benshi. N’ubwo atanga icyerekezo ariko afite abajyanama.”
Kugendera ku muvuduko wa Perezida Kagame bisaba umuntu ufite imbaraga
Prof. Rwanyindo Ruzirabwoba, Umuyobozi w’Ikigo cy’Ubushakashatsi ku iterambere n’amahoro (IRDP), yatangaje ko Perezida Paul Kagame yubatse umusingi ukomeye w’igihugu kandi akaba akurikiza amahame yose ya FPR n’Itegeko Nshinga. Uwamusimbura rero ngo akaba asaba kuzakomeza icyerekezo yatangiye ariko bijyanye n’ibihe uko bizaba bimeze. Atangaza ko we abona uwazasimbura Perezida Kagame yagombye kuba ari mu kigero kiri hagati y’imyaka 40 na 60 y’amavuko kuko ngo aba akiri umusore afite ingufu zose, ubuzima buzira umuze, yemera impinduramatwara kandi afite ibitekerezo bihamye. Yagize ati “Uri munsi y’imyaka 40 aba akiri muto cyane, urengeje 60 na we ntiyahangana n’ibibazo u Rwanda rufite.”
Niyonsenga Théodomir, Umunyamabanga mukuru wungirije ushinzwe urubyiruko mu ishyaka PSD, yatangaje ko uko Perezida Kagame ayoboye igihugu biri ku rwego rwiza, kugendera rero kuri uwo muvuduko wo gukomeza guteza igihugu imbere, bisaba imbaraga koko ku buryo kuzamusimbura ku buyobozi bw’igihugu bisaba umuntu ufite imbaraga n’ibitekerezo bihamye. Yagize ati “Uyu muvuduko igihugu kiriho ntiwagiha umuntu udafite imbaraga ngo ashobore kugendere ku rugero Perezida Paul Kagame arimo kukiyoboreraho.”
Niyonsenga kandi asanga ko kuba umusore byonyine bidahagije kugirango ayobore igihugu, kuko habaho abasore bagendana intege nke, ariko hari n’abakuze badafite ibitekerezo bihamye. Aha yagize ati “ Twebwe nk’abanyarwanda dukeneye uwaduteza imbere uwo yaba ari we wese.”
Madame Ingabire Marie Immaculée, Perezida wa Transparency Rwanda, atangaza ko we hari akantu gato atandukanyaho na Perezida Kagame, aho avuga ko abaye umugore byaba ari akarusho. Yagize ati “Abanyarwanda twese tureshya imbere y’amategeko, tukaba tugomba guhabwa amahirwe n’uburenganzira bingana, kandi bifatiye ku bushobozi bwa buri wese; bityo rero kuba umugore kuri jyewe si akarusho ahubwo ni uburenganzira.”
Yakomeje adutangariza ko abona umuntu uzasimbura Perezida Kagame akwiye kuba ari umuntu ukiri muto, ufite imbaraga, ubushake, ubushobozi no gukunda igihugu ku buryo yacyitangira. Ashobora kuba umugore cyangwa umugabo.
Kuvuga umusore bivuga ufite ibitekerezo bihamye
Bwana Kayigema Anicet, Umunyamabanga nshingwabikorwa w’ihuriro nyunguranabitekerezo ry’imitwe ya Politiki yemewe mu Rwanda, we asanga igihe Perezida wa Repubulika avuze ko uwamusimbura ku buyobozi bw’igihugu agomba kuba ari umusore, yaravugaga umuntu ufite imbaraga z’umubiri n’iz’ibitekerezo, atavugaga urubyiruko. Yatangaje ko icyifuzo cya Perezida wa Repubulika cyerekana ko u Rwanda rumaze gutera intambwe muri Demokarasi ku buryo kurushakamo umusore wayobora igihugu bishoboka. Yagize ati “ Aho igihugu kigeze kukiyobora birasaba imbaraga nyinshi, ku buryo rero izo mbaraga umuntu yavuga ko ari umusore, ni ukuvuga umuntu ugifite imbaraga.”
Patrice Murama, Umunyamabanga Nshingwabikorwa w’Inama Nkuru y’Itangazamakuru, yadutangarije ko yakiriye neza icyifuzo cya Perezida wa Repubulika, kuko bikomeza gushimangira isura nziza y’u Rwanda rw’ejo hazaza Perezida Paul Kagame areba kandi yifuza ko abanyarwanda bose bazageraho. Yagize ati “Perezida wa Repubulika muri buriya butumwa yatanze njye mbona asa n’uteguza abanyarwanda benshi cyane cyane abafite ubushobozi, n’inzego zinyuranye gutangira gutoranya umuntu ufite ubushobozi, ufite imbaraga, ufite ubwenge, ufite ubuhanga, ushobora kuyobora u Rwanda.” Yakomeje adutangariza ko kuvuga biriya kare ari ukugaragaza icyizere afitiye abo bakorana, kuko iyo ugeze mu buyobozi bunyuranye usanga abenshi ari abafite imyaka mito, kandi umuvuduko igihugu gifite na bo bawufiteho uruhare. Urwo rubyiruko arubonamo guhangana n’ibibazo by’ejo hazaza u Rwanda rufite.
Umugore guhabwa umwanya wa Perezida wa Repubulika ntibyumvwa kimwe
Prof Rwanyindo Ruzirabwoba, k’ubwe yadutangarije ko Perezida Kagame yahaye umugore agaciro, kandi yatumye umunyarwanda ava ku bitekerezo bya kera amenya ko bose bafite agaciro kamwe icyo barushanwa ari ingufu z’amaboko. Yakomeje agira ati “Abagore bifitiye icyizere ariko ntibaraba benshi baracyari mu nzira kuko bakibikangurirwa. Kwiyizera ubwabo ntibirabajyamo, haracyari kare, igihe cyo kubaha umwanya wo kuyobora igihugu ntikiragera. Abagore ntibaratinyuka. Tugize amahirwe tukamubona byaba ari akarusho ariko ntiturahagera.” Yakomeje agaragaza impungenge ze kandi avuga ko afite ubwoba ko hari ahajya haboneka intege nke abanyarwanda bakabyita ko ari iby’abagore, kandi ko n’ibihugu bidukikije bitarahindura imyumvire ku buryo byakubaha umugore. Ikindi yatangaje gikomeye ni uko abagabo batarahinduka cyane ku buryo bashyigikira byimazeyo imiyoborere y’umugore.
Kayigema Anicet yaba Niyonsenga Théodomir, basanga abagore bagenda baragaragaza ubushobozi bwabo, ariko bakaba bagomba gukomeza kugira ngo bazageze mu mwaka wa 2017 bamaze kwemeza abanyarwanda ko bashoboye.
Niyonsenga yagize ati “Abagore bashishikarijwe kwinjira mu nzego zifatirwamo ibyemezo, barihuta kandi imyanya barimo barayikora neza. Nibikomeza bitya 2017, izagera baramaze kwigaragaza ku buryo abanyarwanda bazaba bababonamo ubushobozi buhagije, bashobora kuzagirira umwe muri bo icyizere.”
Kayigema yagize ati “Kuva na kera hari abagore bari mu nzego nkuru z’ubuyobozi bw’igihugu, kuba abanyarwanda bamaze kubona abagore benshi bari mu nzego nkuru z’ubuyobozi bw’igihugu, kandi babishoboye, jye ku giti cyanjye mbona nta mpungenge zihari umugore yatorwa n’abanyarwanda.”
Patrice Murama atangaza ko igihe hari amakimbirane hitabazwa umugore kuko bafatiye runini imibanire myiza y’abantu. Yagize ati “Abaye ari umugore byarushaho kunoza imibanire y’u Rwanda n’ibindi bihugu kandi bigashimangira ubumwe bw’abanyarwanda. Ariko nanone byaterwa n’uwo abanyarwanda bahitamo kubayobora.”
Ingabire Marie Immaculée we avuga ko abanyarwandakazi bose batari mu rwego rwo gukomereza ibikorwa tumaze kugeraho aho byari bigeze, nk’uko n’abagabo bose batabishobora. Yagize ati “Icyo nshaka kuvuga ni uko hari abanyarwanda babishobora, aba tukaba tubasanga mu bagore no mu bagabo n’ubwo ntahamya ko ari benshi cyane, ariko uko bangana kose si umwihariko w’abagabo gusa. Ariko ndashimangira ko hari abanyarwandakazi babishobora kandi igihugu ntikidindire na gato.”
Yakomeje adutangariza ko yemera ko abanyarwandakazi na bo bashoboye, ahubwo ikibazo cyabaye ari uko bakomeje guhezwa, gusuzugurwa no kwamburwa uburenganzira bwose, bityo ntibahabwe amahirwe angana n’ay’abagabo kugira ngo na bo bagaragaze icyo bashoboye. Akomeza agaragaza ko iyo urebye amateka y’u Rwanda usanga igihugu cyarayobowe n’abagabo benshi cyane mu nzego zose kuva rwabona ubwigenge ariko ntigitere imbere. Yagize ati “Twageze kuri Jenoside yakorewe Abatutsi se u Rwanda rutayoborwa n’abagabo bagera kuri 99%? Ubuyobozi rero ntibushingira ku gitsina, ahubwo bushingira ku bushobozi n’ubushishozi, gukunda igihugu n’ubwitange. Izi ndangagaciro, umugore ashobora kuzigira nk’uko n’umugabo yazigira, ntaho bihuriye n’igitsina cy’umuntu.”
Abaturage ntibavuga rumwe n’abanyapolitiki
Abaturage bamwe bemeye kugirana ikiganiro n’ikinyamakuru Umwezi, ntibahamanya n’abanyapolitiki ku birebana n’ukwiye gusimbura Perezida Kagame mu 2017. Abenshi bavuga ko uwasimbura Perezida agomba kuba ari umuntu w’inararibonye kandi afite ibitekerezo bihamye, witeguye guhangana n’ibibazo igihugu gifite no kubibonera umuti, ariko ko babona abagore bakishakisha batari bagera ku rugero rwo kuyobora igihugu.
Sekiroro Eugène wo mu karere ka Nyanza, yatangaje ko abona abagore barimo abayobozi beza ariko bataragera ku rwego rwo kuyobora igihugu, ati “Ntibaritegura kandi ni mu gihe kuko bagishishikarizwa kwinjira mu nzego zifatirwamo ibyemezo, kuba rero abari mu nzego z’ubuyobozi, batari bumvisha bagenzi babo bo mu nzego zo hasi kuzinjiramo, ni icyerekana ko bataritegura kuba bayobora igihugu.”
Tumubajije ku birebana n’abasore, atubwira ko kuba umusore bitavuga kugira imyaka runaka, ahubwo ari ukumenya gufata icyemezo gikwiye mu gihe gikwiye no gukorana imbaraga, bitabirimo ubuhubutsi.
Umwe mu bihaye Imana twaganiriye utarashatse ko dutangaza amazina ye, yadutangarije ko uzasimbura Pereida Kagame igihe azaba asoje manda ye hakenewe umusore mu bitekerezo atari mu gihagararo, ukuze mu mitekerereze, ufite ubunararibonye muri Politiki, kuko ukiri muto aba agikeneye gukura, agikeneye guhabwa inama nyinshi.
Ku birebana n’uko umwanya wa Perezida wa Repubulika wahabwa umugore, yadutangarije ko hakiri kare cyane kuko igihugu cyicyiyubaka, umugore atashobora umuvuduko gifte. Yakomeje avuga ko ibyo byazatekerezwaho nka nyuma y’imyaka 30. Icyo gitekerezo ariko akaba atacyisangije wenyine kuko n’abandi bakora umurimo umwe na we, twaganiriye, bahuriza kuri iyo ngingo.
Ubwanditsi


text:
Rwanda | Nyamagabe: Abaturage baratangaza ko hari icyo bagezeho babikesha kwizigamira.
Abaturage bo mu mirenge itandukanye yo mu karere ka Nyamagabe bakorana n’umushinga CHF international Ejo heza baratangaza ko hari icyo bigejejeho nyuma yo guhurizwa hamwe mu matsinda bakanigishwa kwizigamira, ngo kuko ubu basigaye babasha kwibonera bimwe mu byo bageragaho basabye cyangwa se bavunitse. Ubwo bitabiraga umunsi wahariwe kuzirikana kwizigamira wizihijwe ku rwego rw’akarere ka Nyamagabe kuri uyu wa kane tariki 1/11/2012, aba baturage... Read More


text:
Nyuma y’uko benshi bagiye bibaza impamvu yateye kudakurikizwa kw’itegeko ryatowe rigenga ibigenerwa umugore uri mu kiruhuko cyo kubyara, kuri ubu Ministeri y’abakozi ba Leta n’umurimo yasobanuye impamvu yatumye ridakurikizwa rikimara gusohoka.
Ingingo ya 21 y’Itegeko n°003/2016 ryo kuwa 30/03/2016 rishyiraho rikanagena imitunganyirize y’ubwishingizi bw’ibigenerwa umugore uri mu kiruhuko cyo kubyara ivuga ko ritangira gukurikizwa rikimara gusohoka mu Igazeti ya Leta ya Repubulika y’u Rwanda.
Iryo tegeko ryasohotse mu Igazeti ya Leta tariki ya 20 Mata 2016, nyamara magingo aya iryo teka ntiriratangira gukurikizwa.
Mifotra yatangaje ko hari andi mateka ya Minisitiri (Ministerial orders) agomba kugena uko zimwe mu ngingo z’iri Tegeko zizashyirwa mu bikorwa kandi ayo Mateka akaba akinozwa mbere yo gusohoka.
Muri ayo Mateka agitegerejwe harimo Iteka rya Minisitiri rigena uko kwiyandikisha mu birebana n’ubwishingizi bw’ibigenerwa umugore uri mu kiruhuko cyo kubyara bikorwa, Iteka rya Minisitiri rigena ibikubiye mu mushahara mbumbe ubarirwaho umusanzu, Iteka rya Minisitiri rigena uko imenyekanisha n’iyishyurwa ry’umusanzu bikorwa , Iteka rya Minisitiri rigena uko ibihano byo kudatanga umusanzu ku gihe bitangwa ndetse n’Iteka rya Minisitiri rigena uko uburyo bwo kwishyura ibigenerwa umugore uri mu kiruhuko cyo kubyara bushyirwaho .
Itegeko riviga ko umukozi azajya atanga 0.3 by’umushahara we, umukoresha agatanga nawe agatanga 0.3.
Ibikubiye muri iri tegeko rigenga ibigenerwa umugore uri mu kiruhuko cyo kubyara bigomba gutangira gukurikizwa ari uko ayo mateka yavuzwe haruguru yasohotse.
Iri tegeko rireba abakozi bose muri rusange baba abagengwa na Sitati rusange igenga Abakozi ba Leta na Sitati zihariye cyangwa abagengwa n’Itegeko ry’umurimo mu Rwanda hatitawe ku bwenegihugu bwabo. Rinareba kandi abanyapolitiki ndetse n’abakozi b’abanyamahanga boherejwe n’ibigo byabo gukorera mu Rwanda mu gihe imirimo bakora izarenza amezi 12.
Ubusanzwe Amategeko agenga abakozi mu Rwanda ateganya ko abagore bari mu kiruhuko cyo kubyara bakomeza guhembwa umushahara wose mu gihe cy’ibyumweru bitandatu gusa, ibindi byumweru bitandatu bisigaye bagahembwa 20% by’umushara wabo cyangwa bagahitamo gusubira ku kazi.


text:
Ukuboko k’umunyamwete kuzatwara, Ariko ukuboko k’umunyabute kuzakoreshwa uburetwa – Imigani 12:24
Muri iyi minsi usanga abantu batari bake bahugiye mu bintu bitandukanye bakora. Urukundo rwa benshi rurushaho gukonja. Abagenderaniraga ntibakibona umwanya wo kubikora. Kubera iki? Buri wese yihugiyeho, mu mvugo y’ ubu ngo "turi bizi (busy)". Nyamara ku rundi ruhande abantu benshi biganjemo urubyiruko bataka ubukene. Aho usanga abenshi bahuriza ku kuba amafaranga yarabuze, akazi karabuze n’ ibindi.
Umuti w’ ubukene nta wundi ni ugukora cyane. Bibiliya itwereka mu gitabo cy’imigani uburyo umunyabute akwiye gufatira urugero ku gasimba kitwa “ikimonyo”- Imigani 6:6. Si kenshi abantu bitegereza ibyo Imana yaremye ngo bibigishe, nyamara Bibiliya itugaragariza ko icyubahiro cy’Imana ikigaragariza mu byo yaremye.
Ku birebana n’akazi, Imana itwohereza ku mwarimu tuzi kandi tubona hafi yacu buri munsi. Isomo rya mbere ikimonyo kitwigisha, ni ugukora nta we uduhagarikiye. Mu kazi, abantu benshi bakora ari uko umukoresha ari hafi ya bo, ubundi yaba nta we ubareba bakigira mu byabo, bakiganirira cyangwa bagasinzira. Ikimonyo cyo si uko gikora; kiribwiriza. Isomo rya kabiri, kireba kure kikitegereza. " ...gihunika ibiryo byacyo mu cyi, Kandi mu isarura kikishakira ibigitunga" – Imigani 6:8
Abakozi benshi bakunda ikiruhuko. Zimwe mu mpamvu batanga ngo ni uko baba babonye umwanya wo kuruhuka. Nyamara akenshi usanga umubare utari muto w’ abakunda ikiruhuko ari ba bandi badakora cyane. Ku bantu badakora cyane, ubukene ntibutinda kubasatira. "Nuko ubukene buzakugeraho nk’umwambuzi, n’ubutindi bugutere nk’ingabo "– Imigani 6:11.
Birashoboka ko ibihugu byacu n’ibigo dukoramo akenshi bitagira umusaruro uhagije; bitewe n’uburyo dukora. Ni ukuvuga imbaraga , umwanya ndetse n’agaciro tugenera ibyo dukora. Bityo ubukene bugakomeza kugenda bwiyongera , uko bwije n’ uko bukeye. Ariko nk’uko bigaragara ubukene ni imbuto yera ku giti cy’ ubunebwe. "Ukoresha ukuboko kudeha azakena, ariko ukuboko k’umunyamwete gutera ubukire" – Imigani 10 :4. Nukunda ibyo ukora , ukabikorana umwete ntuzigera ukena.


text:
Rwanda : Akarere ka Nyagatare kaciye agahigo mu Ntara y’uburasirazuba mu gutanga umusanzun mwinshi mu Kigega Agaciro Development Fund
Kuri uyu wa 5/9/2012, abaturage bahagarariye abandi ndetse n’inzego z’ubuyobozi mu Karere ka Nyagatare biriwe mu gikorwa cyo gutanga umusanzu mu Kigega Agaciro Development Fund birangira berekanye ko ari indashyikirwa mu Ntara y’uburasirazuba kuko batanze amafaranga y’u Rwanda angina na  miliyoni 881 ibihumbi 714 na 620.
Muri uwo muhango wari wahujwe n’Inteko y’Akarere ka Nyagatare ndetse n’umuhango wo gusoza itangizwa ry’Agaciro Development Fund mu Ntara y’Uburasirazuba, abaturage ba Nyagatare berekanye ubushake mu gushyigikira iki kigega kuko wabonaga bitanga batajijinganya. Aba baturage basanzwe bamenyereye umuco wo gukusanya inkunga “Fund raising†bakaba batahwemye kubigaragaza aho umurongo wari muremure bavuga amafaranga batanze. Ukaba wasanganga umuturage atajijinganya gutanga amamiliyoni abandi mu bihumbi za 500 hakaba n’abatanga inka.
Ubwo abantu bari uruvunganzoka ku mirongo bivugira amafaranga bashyize mu kigega Agaciro Development Fund, akazi kakaba kari kenshi ku bakozi ba Banki y’Abaturage ya Nyagatare bafata amafaranga y’icyo kigega dore ko ishami ry’iyo banki bari baryimuriye ku kibuga cy’Umutara Polytechnic University aho ibyo birori byaberaga.
Ubwo yatangizaga umuhango wo gutanga imisanzu y’Agaciro Development Fund, Guverineri w’Intara y’Uburasirazuba Uwamariya Odette, akaba yabanje kuvuga abitsindagira ko gutanga umusanzu muri icyo kigega ari ubushake bw’umuntu ku giti cye. Akaba yasabye ubuyobozi bw’Akarere ka Nyagatare ko niba hari uwo bahatiye kuwutanga bamusubiza amafaranga ye. Yagize ati “Ndagira ngo mbabwire ko gutanga umusanzu muri iki kigega biva ku mutima w’umuntu akabikora ku bushake bwe. Nta wemerewe kwaka umuturage amafaranga ku gahato.â€
Cyakora, mu gihe Guverineri Uwamariya yavugaga ko gutanga umusanzu mu kigega Agaciro Development Fund ari ubushake bw’umuntu, morali yari yose ku ruhande rw’Umuyobozi w’Akarere ka Nyagatare, Sabiti Fred, wabonaga asa n’uwatindiwe kuko kuri we byanze bikunze intego yari ukuza ku isonga mu Ntara y’uburasirazuba.
Ubwo yatangaza amafaranga yavuye mu baturage ba Nyagatare, Mayor Sabiti Fred, akaba yagize ati “Nyakubahwa Guverineri nk’uko nari nabibijeje urukiramende mwaduhaye twarusimbutse ndetse na cyane ndagira ngo mbabwire ko twabikoze.†Akaba yahise asaba abaturage ba Nyagatare bari basabwe n’ibyishimo kubyishimira bakabyinana na morali nyinshi.
Akarere ka Nyagatare kakaba kaje ku isongo mu Ntara y’uburasirazuba mu gushyigikira ikigega Agaciro Development Fund n’amafaranga miliyoni 881 ibihumbi 714 na 620. Uretse kuba ku isonga mu ntara, kugeza ubu kakaba kari ku mwanya wa gatatu mu gihugu nyuma y’Akarere ka Musanze mu Ntara y’Amajyaruguru katanze asaga miliyari n’igice n’Akarere ka Huye katanze asaga miliyari 1 na miliyoni 200.
Â


text:
Gutera imbere ku mushinga bigira ingaruka ku hantu umushinga waba uri. Imishinga myinshi itangirira mu rugo, cyangwa ahandi hantu mu mugi haciriritse. Uko umushinga ugenda utera imbere, aho wakoreraga usanga hatangiiye kuba hato hadaguhagije. Kenshi ahantu nkaha hashobora kugaragaza ibi bimenyetso
Hashobora kuba hato cyane ari kubakugana cyangwa se n’ibintu birimo.
Kenshi usanga hatari hagenewe akazi gakorerwamo. Urugero amazu menshi usanga atarakozwe mu buryo yakora nk’ubiko bw’ibintu cyangwa kwakiriramwo abantu. Abaturanyi bawe ni batangira kuvuga ko ubabangamira cyangwa se ubutegetsi bukabimenya, bashobora kuguca amande, kugukingira no kukwirukana mugihe iyo nzu yaba ari inkodeshanyo. Icyo gihe biba bigaragara ko umwanya urimo udakwiriye gukorerwamo ako kazi. Shaka umwanya ukwiye hafi y’umuhanda, mu mugi, cyangwa bugufi nabo uzi ko ari abaguzi bimena.
Gukurikira neza uko umushinga wawe utere imbere ukoresheje isuzuma ry’amafaranga yinjira n’asohoka, bigufasha guteganyiriza iterambere ryawo nokuba wawimurira ahawukwiye mugihe gikwiye. Ugomba gutekereza ku bukode bwaho hantu ugereranije ni nyungu uteganya kuzahabona kugirango uzakomeze gukora wunguka. Hano ibigoye nukubona umwanya ukwiranye nuwo wifuza, birumvikana ko udashaka kwishyurira umwanya munini cyane kandi utazawukoresha wose, nanone kandi ntabwo ugomba kwimuka mugihe umwanya washakaga uguhagije utawubonye.
Kwinjiza abakozi mukazi no kubagumana bigira isano rinini n’ubushobozi bwawe bwo gukora ibi bikurikira:
Tunganya ahantu heza ho gukorera, aho abakozi bumva ko bafite agaciro kabakwiye, n’ibyo bakora.
Tanga imishahara myiza kandi uyitange ukurikije ubushobozi bw’abakozi.
Tanga amahugurwa kubakozi, kandi uborohereze kwiyongera ubumenyi
Reba ko aho ukorera hagaragariza abakugana ko bakwakirwa neza.
Related Posts by Categories


text:
Uno munsi maze gusoma no gutekereza cyane ku makuru yo kuvuka kwa Yesu nk’uko avugwa mu gice cya Kabiri cy’Ubutumwa bwa Matayo ndetse na Mariko, hari ibintu byinshi nize kuri Noeli yabaye bwa mbere nsanga bihabanye cyane n’izo abo mugihe cyacu bizihiza.
1. Ijambo ry’Imana ryarubahirijwe. Imana ubwayo yararyubashye (Matayo 2:5). Abungeri niryo ryabayoboye bagenda kureba umwana ndetse no mugihe bavaga yo. Abo mu gihe cyacu bakora Noheli akenshi idashingiye ku ijambo ry’Imana. Ibiyiberamo byinshi ntaho biba mu ijambo: kwakira Pere Noel, Kwizihiza itariki bahamya ko ariyo Yesu yavukiyeho.
2. Noeli ya mbere yarangwaga n’urukundo ruhebuje. Ni rwo rwatumye Yesu avuka. Noeli z’ubu zirangwamo kwikunda!
3. Ibirori bya Noheli ya mbere byose byakorewe Yesu. Niwe wenyine wabivuzwemo. Ubu bikorerwa abana, bigaragara mo "Pere Noel", bikorerwa ibiti babitaka!
4. Noheli ya mbere yabaye mo gutura Imana iby’agaciro(Zahabu, icyome, ishangi)(Matayo 2:11). Noheli zacu n’izo kwiha ibihenze!
5. Noheli ya mbere yabaye iyo kunezeza Imana(baramupfukamira baramuramya), Noheli zacu n’izo kwinezeza ubwacu!
6. Noheli ya mbere yaranzwe no guca bugufi (Luka 2:7). Ibirori byose byabereye mu muvure. Noheli za none n’ibikabyo! Zirahenda! Niho umukire atandukanira n’umukene!
7. Noheli ya mbere yabaye mo guhimbaza no gushima Imana (Luka 2:20). Noheli z’iki gihe zirangwamo ubusinzi, ubusambanyi, n’ibindi bintu bibi. Bake nibo bazibonamo Imana.
Mfite icyo nkwibariza: Noheli yawe uyiteguye ute? Subira ku rufatiro w’Ijambo.
Mugire Noheli nyayo mwese!
Fidèle MASENGO, Foursquare Church Kimironko masengof@yahoo.fr


text:
Mu kiganiro yasabye ko twamugira inama, yatangiye agira ati:
Nitwa Ange Nakundanye n’umuhungu hashize imyaka ine turatandukana kuko hari ibyo tutumvikanagaho.
Iyo mubwiye ko mukumbuye arambwira ngo ninze kumusura kandi ngo muraze.
Mu minsi ishize bwo naramusuye nk’uko yabyifuzaga ndanarara ngirango wenda ndebe ko twaganira kuko igihe twihaye cyari kigeze ngo dushinge urugo.
Ariko iryo joro ryose bwakeye tutaganiriye ahubwo twaraye dushwana ashaka ko turyamana nabyanze.
Bwarakeye ndataha ariko nubu iyo mubwiye ngo duhure tuganire icyo ahita ambwira ni ukumusura ngo kandi nkarara.
Ndamukunda rwose sinshaka kumuhemukira ariko ndabona ngiye kuzabikora kuko ntashaka ko tuganira kuri gahunda yo kubana kandi mfite abandi bahungu bari kumbwira dukore ubukwe abo bose narabirengagije kuko mfite cheri ntashaka guhemukira.
None mbigenze nte? Mureke nkundane n’undi mbona ufite gahunda? Ubuse nkomezanye nawe kandi n’ubundi mbona ahubwo amaherezo bizarangira nubundi tutabanye kandi n’abo bandi narabanze bose.
Ndabinginze mungire inama y’icyo nakora.
Yasoje agira ati: inama zanyu ni ingirakamaro nizeye uko haricyo zizamarira
Uwineza Vanessa@Rwandapaparazzi.rw
49,310 total views, 50 views today


text:
Bamwe mu baturage bo mu murenge wa Tumba mu karere ka Huye, baratangaza ko babangamirwa na bagenzi babo babitura inka zikiri nto cyane muri gahunda ya Girinka, bityo ugasanga zibagora kuzirera ngo zikure, ubundi ngo bikaba byanaziviramo gupfa.
Ubwo hatangizwaga icyumweru cya Girinka mu karere ka Huye, bamwe mu bagenerwabikorwa b’iyi gahunda bagaragaje zimwe mu mbogamizi zikigaragara, cyane ku ruhande rw’abaziturirwa n’ababa barazihawe inka mbere.
Nyiramugisha Verediyana utuye mu mudugudu w’Agahora mu kagari ka Cyarwa, mu murenge wa Tumba yagize ati:“Njye inyana mfite nayihawe muri gahunda ya Girinka n’uwituraga, ariko ikibazo iyo nka nayihawe ifite amezi atatu gusa, urumva ko kuyikura kuri nyina itonse biragorana kuyirera ngo ikure igeze n’igihe cyo kwima uba wavunitse pe.”
Nyiramugisha yunzemo ati:“Ubu nyimaranye amezi umunani, ariko kugira ngo ibashe gukura byansabye kujya nyiha igikoma cya soya n’icy’amasaka kuko yari ikiri nto cyane.”
Uretse Nyiramugisha, n’uwitwa Niyonsaba Beatrice wo mu mudugudu w’Agasharu avuga ko nawe yituwe inka ikiri nto cyane, ku buryo kuyirera byamusabye kwiyuha icyuya.
Yagize ati:“Yewe nanjye bampaye inyana nto pe, ifite nk’amezi ane gusa, aho abaturanyi bavugaga ngo si inka ahubwo ni ihene bampaye, ariko ndakubwira ukuri sinari kuyanga kuko bari kuyihera undi.
Narayemeye ndayirera ubu nyimaranye amezi ane, ariko biravuna guhabwa inka ikingana gutyo, yewe n’imikurire yayo iba igoye urebye na nabi yanagupfana ukabura byose.”
Aba baturage basanga bikwiye ko uwajya yitura yajya ategereza byibura umwaka, agatanga inyana imaze kwigira hejuru.
Jean Baptiste Mutabaruka, umuyobozi w’ishami ry’imicungire y’abakozi n’ubutegetsi mu karere ka Huye, aha yibukije abahawe inka ko atari izabo gusa, kuko izizaziturukaho zigomba kuzahabwa n’abandi bityo bakaba bakwiye kuzifata neza.
Jean Baptiste Mutabaruka, umuyobozi w’ishami ry’imicungire y’abakozi n’ubutegetsi mu karere ka Huye, asaba ko aba bazitura inka ko bajya baziturira bagenzi babo izimaze kwigira hejuru, bakurikije uko gahunda ya girinka ibivuga.
Yagize ati:“Ni byo koko hari abo usanga bitura inka zikiri nto cyane, ariko iki kibazo tugiye kukigaho twihanangirize abagomba kwitura inka bose ko bagomba kubahiriza gahunda ya Girinka bakajya bazitanga zimaze gukura.
Ariko kandi nabo tuzasanga ko koko barituwe izi nka zikiri nto cyane kandi nta bushobozi bafite twabaha ubufasha.”
Ubusanzwe ngo mu mategeko ya Girinka yo kwitura, ngo uwitura aba agomba gutanga inyana itari munsi y’amezi icyenda.
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
Ntambabazi Emmanuel w’imyaka 57, wo mu kagari ka Kagarama, umurenge wa Karambi, mu karere ka Nyamasheke, akurikiranweho guhohotera umugore we Nyiranzabahimana Espérance w’imyaka 30, akamurya (...)
Imodoka y’Abashinwa bakora umuhanda wa Nyamasheke-Karongi yari itwawe n’umushoferi witwa Nizeyimana Fabien w’imyaka 45 yagonze moto yari itwaye Veterineri w’ umurenge wa Karambi, Tuyizere Pontien, (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Abayisilamu bo mu mujyi wa Rusizi bemeza ko umusigiti wuzuye i Kamembe mu mujyi wa Rusizi rwagati ngo ari uw’icyitegererezo mu gihugu, bakaba bashimira Umukuru w’igihugu wabateye inkunga ikomeye kugira ngo wuzure.
Nyuma yo kubona ko umusigiti bari bafite mbere wari ushaje cyane kandi ari muto ku buryo ngo utari ukigendanye n’igihe, ndetse muri 2008 umutingito ukawusatagura, abayisilamu bo mu mujyi wa Rusizi bahise bashimangira igitekerezo cyo kwiyubakira umusigiti ujyanye n’icyerekezo bari baratangiye muri 2003.
Aganira n’Imvaho Nshya kuri iyi nyubako ihesha isura nziza umujyi wose wa Rusizi nk’uko babivuga, umuyobozi wawo, Sheikh Nzeyimana Aboubakar, yagize ati:
“Twahise tuwubaka ku nkunga twahise twaka abayisilamu bose ba Kamembe n’inshuti zacu zo hirya no hino, tuwubaka mu buryo bugezweho, na Nyakubahwa Perezida Kagame adutera inkunga.
Ubu ukaba ugeze ahashimishije utwaye miliyoni zirenga 180 z’amanyarwanda, muri ayo Nyakubahwa Perezida wa Repubulika Paul Kagame yaduhayemo miliyoni 27 zatugiriye akamaro cyane, kuko twari tumaze gushirirwa imbaraga zacu zitangiye kuba nke, tukabimushimira cyane.”
Avuga ko bateganyaga kubaka umusigiti w’amagorofa 2 ariko ubu bakaba bararangije igorofa ya mbere itwaye ziriya miliyoni, mu bihe biri imbere bakazisuganya bakubaka n’iyo gorofa ya 2 isigaye.
Yagize ati:“Ni umusigiti w’icyerekezo rwose urebye uko wubatse, aho wubatse n’ibikoresho biwubatse, ufite ibyumba 9 bya za biro z’abayobozi, aho abashyitsi bashobora kurara badusuye, ubwiherero, ubwogero n’ibindi byose bya ngombwa umusigiti wiyubashye ukenera.
Ukaba ushobora gusengeramo abagabo n’abagore bose hamwe 2500 bisanzuye, mu gihe uwa mbere utarenzaga abantu 400 kandi babyigana.”
Avuga ko mu kubaka iyi gorofa ya 2 bazanubaka inzu mberabyombi, amashuri y’abana biga koruwani, n’inzu z’ubucuruzi ku buryo byose nibyuzura ngo bizaba bigaragaza uruhare rukomeye rw’abayisilamu mu iterambere ry’aka karere.
Uyu muyobozi agasaba urubyuruko kugira uruhare rukomeye mu iyuzura rya burundu ryawo, kuko ngo bateganya no kongera umunara uriho ukaba munini cyane ku buryo uzaba ugaragara mu mujyi wose.
Munyaneza Ramadhan, umwe mu bayisilamu bo muri uyu mujyi, yavuze ko uyu musigiti waje ukenewe cyane kuko uwo basengeragamo utabaheshaga agaciro basanzwe bafite muri uyu mujyi.
Na we ashima cyane inkunga ya Perezida Kagame n’impanuro abaha buri gihe.We na bagenzi be bavuga ko bazawukoresha baharanira umutekano wawo, uw’akarere n’igihugu muri rusange.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Technoservice yateye urubyiruko inkunga ya miliyoni 13FRW
Urubyiruko rwo mu Karere ka Nyanza rwahuguwe n’umushinga “Technoserve” ku kwihangira imirimo rwatewe inkunga ya miliyoni 13FRW.
Umuhango wo kubashyikiriza inyemezabumenyi ku bijyanye n’ubumenyi bwo kwihangira imirimo kimwe n’iyo inkunga wabaye kuri uyu wa 23 Kamena 2016.
Umuyobozi wa Technoserve mu Rwanda, Tuyisenge Angelique, mu mpanuro yahaye urwo rubyiruko, yavuze ko ubumenyi rwahawe ari urufunguzo rw’ubukire.
Yagize ati “Urufunguzo rufungura urugi ariko iyo rufungujwe ingufuri itari iyarwo ntacyo bitanga! Birasaba rero ko mukoresha ubumenyi mwahawe mu kwiteza imbere kugira ngo mugere ku bukire”.
Tuyisenge yongeyeho ko abenshi ku isi bateye imbere, na bo bagiye bahera ku bintu bike ariko bafite intego y’icyo bari bagamije kuzageraho.
Ati “Abantu bose bafite aho bageze ku isi bafite aho bahereye, byabafashe imyaka. Na mwe rero mukore muzagera ku byo mwifuza muhereye ku bumenyi mwahawe bwo kwihangira umurimo”.
Ihozabarira Betty ni umwe muri urwo rubyiruko rubarirwa muri 854 rwahuguwe akaba yahawe inkunga y’ibihumbi 410FRW azamufasha kuvugurura umushinga yatangiye w’ubworozi.
Ati “Iyo ntahugurwa ku buryo bwo kwihangira imirimo ndetse no kuyikurikirana ubu mba nkiri mu bukene bukabije kuko nta mahirwe nagize yo gukomeza kwiga ayisumbuye ngo nibura ari byo mpugiramo.”
Umuyobozi w’Akarere ka Nyanza, Ntazinda Erasme, yishimiye ubumenyi bungutse mu kwihangira imirimo.
Yijeje ubuyobozi bwa Technoserve ko bazakomeza kuba hafi urwo rubyiruko rwahuguwe kugira ngo aho gusubira inyuma bazakomeze batere imbere babikesheje kuba barihangiye imirimo.


text:
Byavuzwe n’abo mu Murenge wa Kigabiro mu Karere ka Rwamagana tariki 15 Kanama 2016, ubwo basangiraga umuganura n’abandi baturage mu muhango bateguriwe na Kiliziya Orthodoxe mu Rwanda.
Amateka y’u Rwanda agaragaza ko bari baragizwe ibicibwa kuko bakumirwaga ahantu hose bashobora guhurira n’abandi.
Hari n’imvugo zabasebyaga zivuga ko ari Abanyamwanda batagira umuco, ibyo ngo bigatuma n’ahabaye ibirori babirebera ahitaruye kuko batabaga bemerewe kwegerana n’abandi.
Uwitwa Hategekimana Deogratias ati “Bavugaga ngo turi abanyamwanda ngo turya intama, haba habaye ibirori ugasanga turi hirya iyo, bakanywa bageza hasi ku bivuzo bagaterura cya kibindi bakatuzanira tukanyunyuza.”
Yungamo ati “Leta y’Ubumwe yakuyeho ibintu bibi byinshi kuko ntitukinenwa, nkaba nsaba Imana ngo izadukomereze iyi Leta kuko yatugejeje kuri byinshi.”
Mu Murenge wa Kigabiro abasigajwe inyuma n’amateka bafite itorero ry’imbyino n’indirimbo barihuriyemo n’abandi Banyarwanda batari muri icyo cyiciro.
Hari abavuga ko babyiruka babwirwaga ko bagomba kwirinda icyatuma bahura n’abasigajwe inyuma n’amateka, ariko ubu ngo basanga urwo rwango nta shingiro rwari rufite nk’uko Uwimana Euphrance abivuga.
Ati “Kera nta muntu wavangaga n’Abatwa. Nabonaga bagira iriba ryabo, twagiraga ibirori bakarara babyina sogokuru akabaha intama cyangwa ikirambu cy’inyana cyavutse. Barabahezaga ntabwo bahuraga n’abandi ariko ubu turasangira.”
Intambwe y’ubumwe n’ubwiyunge u Rwanda rugezeho ni yo yatumye abasigajwe inyuma bongera kujya ahabona.
Bashima Leta y’Ubumwe bw’Abanyarwanda yongeye guhuza Abanyarwanda nyuma ya Jenoside yakorewe Abatutsi mu 1994, bakavuga ko batazahwema gushyigikira iyo gahunda babinyujije mu mbyino n’indirimbo bakoresha mu itorero ryabo.
Tuyisenge Hamilcal Fidele uhuza ibikorwa bya Kiliziya Orthodoxw akaba n’imboni ya komisiyo y’ubumwe n’ubwiyunge muri iyo Kiliziya, avuga ko hakozwe byinshi kugira ngo ubumwe bushoboke, ariko ngo abantu ntibakwiye guterera iyo kuko ari urugamba rukomeza.


text:
Abanyeshuri barangije umwaka wa gatandatu w’amashuri yisumbuye bo mu karere ka Gatsibo mu ntara y’Iburasirazuba, basabwe kujya mu itorero ry’igihugu rizabera muri ako karere bitwaje inzitiramibu mu rwego rwo kwirinda Malariya.
Bernadette Umfuyisoni ushinzwe itorero mu karere ka Gatsibo yabwiye Rushyashya ko abazitabira itorero babatumye kuzana inzitiramibu.
Yagize ati “Inzitiramibu twarazibatumye, ntabwo twamenya uko twatangira gukemura ikibazo kitaravuka kandi tudateganya ko kizaba gihari kuko amasite amwe tuzabatorezaho zirahari.”
Bernadette Umfuyisoni ushinzwe itorero ry’igihugu mu karere ka Gatsibo.
Bernadette yatangaje ibi mu gihe hari andi makuru avuga ko akarere ntacyo kiteguye gufasha abarimo gutegura itorero, kugira ngo abazayitabira batazahura n’indwara ya malariya.
Ikinyamakuru Rushyashya cyagerageje kuvugana n’Umuyobozi w’akarere wungirije ushinzwe imibereho myiza y’abaturage ntiyabasha kuboneka ku murongo wa telefoni ndetse ntiyanasubiza ubutumwa bugufi yandikiwe.
Umuvugizi wa Minisiteri y’Ubutegetsi bw’igihugu, Ladislas Ngendahima, avuga ko abazitabira itorero ry’igihugu mu Rwanda hose, bazitwaza inzitiramibu. Yagize ati “Hari iziba ziri ku bigo by’amashuri aho abatozwa bazatorezwa, hanyuma aho zitari abana bazaza bazitwaje.”
Bernadette ushinzwe itorero mu karere ka Gatsibo avuga ko kugeza ubu imyiteguro imeze neza, kandi ko nta kibazo bateganya guhura na cyo.
Akomeza avuga ko bimwe mu byo abana bazakura mu itorero, ari umuco w’ubutore, indangagaciro zibafasha gukunda igihugu cyabo.
Avuga kandi koi torero rizitabirwa kuko ngo hatanzwe amatangazo hirya no hino mu nsengero, ndetse hanakoreshwa abahwituzi. Anashimangira ko uwaba atariyandikisha akaba yaracikwanywe, yazaza akazatozwa.
Itorero ry’abanyeshuri barangije umwaka wa gatandatu w’amashuri yisumbuye, rizabera i Muhura kuri Lycée, Gakoni, Kabarore na Gatsibo nkuko byatangajwe n’umuyobozi w’itorero ry’igihugu mu karere ka Gatsibo.
Itorero rizahera ku itariki ya 06 kugeza ku ya 15 Mutarama 2016, kuri ubu abatozwa bamaze kwiyandikisha, baragera ku 1951.
RUSHYASHYA
Vice maire ushinzwe imibereho myiza ako karwara ko kutitaba telephone wanamuha ubutumwa bugufi ntasubize !! Arinze arangiza mandat ataragakira !!! Birababaje !!!
Nonese kubatuma inzitiramubu ni ikosa cg ahubwo barebye kure muburyo bwo kurinda abana umubu.Nonese ni supernet bazitwaza zonyine kuki ibindi byo mutabivuze ?
Uko Umwami Kigeli yameneshejwe nyuma yo kumanura ibendera ry’Ababiligi i...
Perezida Kagame yibukije abayobozi ko Imana yabaremanye ubushobozi
Babiri bafunzwe bakekwaho guha ruswa abayobozi b’inzego z’ibanze
Umunyamakuru Shyaka Kanuma wafashwe atorotse yasabiwe kuburana...
Abayobozi b’ibigo by’amashuri bane bafunzwe bakekwaho kunyereza arenga...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...


text:
Iyo umwaka utangiye, abantu mu nzego zitandukanye ndetse n’abakuru b’ibihugu bageza ijambo rikubiyemo icyerekezo cy’abo bayoboye muri uwo mwaka. Itorero Omega rikorera mu Rwanda naryo ntiryatanzwe, mu ijwi ry’umuyobozi Pastor Liliose Tayi ku rukuta rwabo rwa Facebook ryashyize hanze iyerekwa rikubiyemo ubutumwa Imana yabahaye kuzageza ku bantu muri uyu mwaka w’2016. Ubu butumwa kandi bavuga ko ari Imana yabubahaye nk’uko isanzwe ibaha ubwo bibandaho buri mwaka.
Ati ‘’Buri mwaka mu kwezi kwa mbere, Imana yadusabye kuvuga ku iyerekwa yaduhaye kugira ngo abagendana natwe tugende nk’uko Imana yatubwiye kuko nta bantu babiri bagendana batasezeranye. Ese n’iki Imana yadutumye nka Omega Ministries ?
Nkuko Ezekiyeli yari umuhanuzi watumwe ku nzu no ku bwoko bw’Imana niko Imana, iduhamagara, yatweretse ibizira biba mu nzu yayo. Igihe cyose ubwoko bwa Isirayeli bwacumuraga ku Mana yabatezaga gukandamizwa n’ishyanga ry’abanyamahanga, nkuko bitugendekera uyu munsi igihe cyose duta Imana, dukandamizwa n’imbaraga z’umwijima. ‘’
Pastor Liliose TAYI
Pastor Liliose avuga ko n’ubusanzwe ari kenshi Imana yatumye abahanuzi KUBURIRA Ubwoko bwayo ariko burayinanira, bujyanwa i Babuloni. Ati ‘’Hagombye intumwa ebyiri (Nehemiya na Ezira) kugira ngo Isirayeli isubire mu mwanya wayo nyawo. Nehemiya yasanye inkinke za Yerusalemu na Ezira asana igicaniro cy’Imana.‘’
Liliose ati ’’Natwe uyu munsi, tumeze nk’Abisirayeli b’icyo gihe : Twarakijijwe ariko ntitucyubaha Imana. Twitwa izina ry’ubukristo ariko umunezero wa Kristo, w’Agakiza utakiturimo. Twuzuye umwuka w’i Babuloni, turakandamijwe kandi DUKWIYE KUVA MURI UBWO BUBATA ! Iki ni igihe cya marayika wa gatatu; niwe wamurikiraga abantu kugira ngo bave i Babuloni; nicyo Omega yahamagariwe. ’’
Liliose avuga ko batumwe kubwira abo hanze ko agakiza kabonetse no kuburira abo mu nzu y’Imana ngo batunganye inzira zabo. “Ngo bafite ishusho yo kwera ariko bagahakana imbaraga zayo”. Uyu munsi ubukristo bwo hanze nibwo buboneka ariko imbuto zabwo ntiziriho. Omega yahamagariwe:
1. Kwigisha ubukristo bwo mu mutima (Zab.51:8, Mat.23), ubutumwa twatahawe bubwira umukristo kuba umukristo wo mu mutima, butegura umugeni wa Kristo; umugeni wa Kristo ni umukristo uri responsable y’ubukristo bwe!
2. Gusubiza Itorero ku rufatiro rw’Intumwa n’abahanuzi; gusubiza Itorero ku rufatiro rw’Ukuri kw’Imana.
Ubukristo uyu munsi buri mu bubata. Kubaha Imana no kugendera mu mategeko yayo birabuze, gutegereza biratunaniye, twishakira inzira z’ubusamo.
Mu magambo ye ati ‘’Nyamara Imana IRATUBURIYE NANONE ! Inyura muri byinshi no mu bantu benshi kugira ngo imenyeshe umuntu icyaha cye. Ntishobora kugera aho ihana, ireka umuntu itaramuhaye amahirwe menshi yo kubona no kwihana ibyaha bye.’’
Ibi Dawidi yarabishimangiye muri Zaburi 51:6 ati “… byabereye bityo kugira ngo uboneke ko uboneye nuca urubanza…”. Ubukristo bw’izina gusa ariko butera imbuto butukisha Imana kandi bwigizayo benshi bashaka agakiza. Imana ishaka ubukristo bwo mu mutima; hamwe nabyo idukiza:
1) Imyumvire n’imyigishirize ipfuye
2) N’ubukristo budasobanukiwe (budatekereza, butibaza ibyo bubwirwa, bumira byose, bukora ibyo butumva, budasenga ngo bumenye icyo Imana ivuga). Imana ishaka abakristo bafite ubuzima bushyitse (Equilibrées/Balanced) ! Reka Itorero rimenye ko isaha tugezeho ari isaha yo gukiranuka !
Ibyanditswe: Matayo 15:8-9; Ibyahishuwe 10:5-11; Ibyahishuwe 18:1-4 & 20, Ibyahishuwe 19:1-9; Ezekiyeli 3:1-21


text:
“Kwita ku mwana ni ukubaka umuryango we n’igihugu”
Umuryango Hope and Homes for Children umaze gushyiraho ibigo 7 bishinzwe guteza imbere uburenganzira bw’umwana n’umuryango (Community hubs) mu turere twa Kicukiro, Bugesera na Nyamagabe. Imwe muri serivisi zitangirwa muri ibyo bigo ni ukwita ku bana bakomoka mu miryango ifite amikoro make, mu gihe ababyeyi babo baba bagiye gushaka imibereho.
Ubwo Hope and Homes for Children basuraga bamwe mu bakoresha biriya bigo batuye mu Mirenge ya Cyanika na Kamegeri yo mu karere ka Nyamagabe ku wa 22 (...)
Umuryango Hope and Homes for Children umaze gushyiraho ibigo 7 bishinzwe guteza imbere uburenganzira bw’umwana n’umuryango (Community hubs) mu turere twa Kicukiro, Bugesera na Nyamagabe. Imwe muri serivisi zitangirwa muri ibyo bigo ni ukwita ku bana bakomoka mu miryango ifite amikoro make, mu gihe ababyeyi babo baba bagiye gushaka imibereho.
Ubwo Hope and Homes for Children basuraga bamwe mu bakoresha biriya bigo batuye mu Mirenge ya Cyanika na Kamegeri yo mu karere ka Nyamagabe ku wa 22 Mutarama 2013, abo babyeyi batangaje ko amarerero yabafashije guha abana uburere bwiza.
Mukandutiye Esperance utuye mu kagari ka Bwama, mu Murenge wa Kamegeri, ashima Hope and Homes for Children yubatse irerero agira ati “Umwana wanjye ari mu barinyuzemo none ageze mu mashuri abanza. Yahakuye uburere bwiza, arangwa n’ikinyabupfura ndetse akunda kwiga ku buryo ubu ishuri yigamo aba uwa mbere kandi buri gihe arenza amanota 90%.” Yanavuze ko we ubwe atari gushobora kumwitaho bitewe n’ubuzima bugoye yari arimo.
Habimfura Innocent, umukozi mu muryango Hope and Homes for Children yavuze ko iyo umubyeyi utishoboye azindutse ajya gushaka imibereho, umwana yitabwaho na bene aya marerero, uburenganzira bwe bukabungabungwa aho arindwa ihohoterwa, kutitabwaho n’igikomeye kuba umubyeyi ashobora gutandukana n’umwana we.
Akomeza avuga ko igitekerezo cyo gushinga ayo marerero cyaturutse mu isesengura ry’imibereho y’abana bataruzuza imyaka yo gutangira ishuri, ndetse n’ibiganiro bagiranye n’abaturage n’abayobozi; aho basanga mu duce tumwe na tumwe abo bana bakeneye kwitabwaho mu buryo bw’umwihariko.
Agaragaza ko ayo marerero yagize impinduka zigaragara mu mibereho myiza y’abana n’imiryango yabo. Agira ati “Kwita ku mwana ni ukwita ku muryango we, ni ukubaka none n’ejo heza h’igihugu.”
Urimubenshi Jean de Dieu, umukozi w’akagari ka Bwama ushinzwe ubukungu n’imibereho myiza y’abaturage yavuze ko iryo rerero ryakemuye ibibazo byinshi. Ngo hari ababyeyi basigaga abana bato mu ngo bakajya guhinga cyangwa gukora indi mirimo ntibamenye uko biriwe. Yagize ati “Byarashobokaga ko abo bana basigaye bonyine mu ngo bahohoterwa kandi iyo bibayeho natwe nk’abayobozi turabibazwa. Ikindi ni uko bamwe muri bo barwara bwaki n’izindi ndwara zituruka ku mirire mibi no kutitabwaho.”
Mu karere ka Nyamagabe ikindi kigo nk’icyo kiri I Rugogwe mu kagari ka Karama, Umurenge wa Cyanika. Nk’uko bitangazwa na Hategekimana Augustin, Visi Perezida wa Komite icunga icyo kigo babinyujije mu nyigisho no mu bikorwa bahugura ababyeyi ku burenganzira bw’umwana, kwihangira imirimo ibyara inyungu bakora imishinga iciriritse, ubuhinzi bwa kijyambere, kubahugura mu mategeko mbonezamubano n’ibindi.
Hitimana Brigitte, umukozi mu muryango Hope and Homes for Children yavuze ko ubu ayo marerero yeguriwe ababyeyi ari na bo bayacunga bafatanyije n’abayobozi mu nzego z’ibanze, bituma babigira ibyabo bakabikurikirana.
Uretse ari mu karere ka Nyamagabe, Umuryango Hope and Homes for Children watangije andi mu mirenge ya Nyarugenge, Mwogo, Gashora na Nyamata ku bufatanye n’Akarere ka Bugesera. Mu karere ka Kicukiro hubatswe irerero Teta riri mu murenge wa Kanombe (Busanza), hatangiye kandi imirimo yo kubaka irerero n’inzu mberabyombi mu murenge wa Kigarama.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ubwami bw’Imana bugereranywa n’abami babiri, umwe yitwaga A undi yitwaga B
Ubwami bw’Imana bugereranywa n’abami babiri, umwe yitwaga A undi yitwaga B. Abo bami bari bafite ubwami mu bihugu by’ibituranyi. Umwami A yari afite umukunzi ariko uwo mukunzi we akaba yari atuye mu gihugu kiyoborwa n’umwami B. kubera ko umwami B yari umugome cyane, yajyaga agirira nabi wa mukunzi w’umwami A ndetse akanamukabiriza pe.
Umwami A abona ko akwiye kujya gutabara umukunzi we akamukura mu kaga yari arimo. Arihindura ntiyagenda mu buryo bw’abami, ahubwo agenda afite ishusho y’umugaragu w’imbata, asuzuguritse cyane. Wa mukunzi ntiyamumenye ahubwo umwami B niwe wamumenye cyane. Kuko rero yamurushaga imbaraga, ntiyigeze amwirukana mu gihugu cye ahubwo yahinze umushyitsi, ahimba ubwenge bwo kumujyana ahiherereye kumugeragerezayo ngo arebe ko yamwambura ubutware bwe biramunanira nyuma ashaka uburyo bwo kumwica. Ibyo byaguye neza umwami A cyane kuko amaraso ye yari afitiye umumaro munini umukunzi we.
Mu myaka yamaze mu gihugu cya B, yiyegereje umukunzi we cyane amwibwira, amubwira ibyo akunda n’ibyo yanga, amubwira ubwiza bw’ubwami yendaga kuzamutahanamo, umukunzi aranezerwa agubwa neza, bakajya bagendana akareba ibitangaza akora, ukuntu agwiza imigati n’amafi agaburira abantu benshi cyane, umukunzi aranezerwa cyane atekereza ko bazagumana . Umwami B, nawe ntiyatuje burigihe yabaga yamuteze ashaka kumwica kuko atamushakaga mu gihugu cye, ndetse atanashaka n’ubwo bucuti bwari hagati ye n’umukunzi we.
Umwami A amaze kubona ko umukunzi we yamumenye, yamenye n’icyamuzanye, yahise yemerera umwami B aramwica.Gusa kugira ngo yereke B ubudahangarwa bwe, yarapfuye nyuma y’iminsi 3 arazuka. Amaze kuzuka yabwiye umukunzi we ati : Sigara! ngiye kugutegurira ahawe, nzagaruka nkujyane. Umukunzi yagize ikibazo gikomeye cyane yibaza ukuntu agiye gusigara muri ubwo bwami bwa B nibyo yakoreye umwami A. Umwami A aramubwira ati : Singusize wenyine, nzakwoherereza umufasha, kandi nguhaye ubutware uzakandagira inzoka na sikoropiyo ndetse uzarya n’icyica ntacyo kizagutwara, ariko sigara ngiye gutegura nzagaruka nkujyane. N’unesha nzicarana nawe ku ntebe y’ubwami nk’uko nanjye nanesheje nkicarana Data mu bwami bwe.
N’unesha nzaguha akabuye kanditseho izina rishya ritazwi n’umuntu uwariwe wese, kereka wowe gusa. Umukunzi yemeye gusigara asezera ku mukunzi we ariko asigara yikingiranye mu cyumba cyo hejuru kubwo gutinya Umwami B.
Umunsi wa Pantekote usohoye, Umwami A yibutse icyo yasezeranije umukunzi we, amwoherereza wa mufasha, aza ameze nk’umuriro aramwuzura, umukunzi ashira ubwoba arakingura arasohoka atangira kuvuga ukuntu umukunzi we aruta abandi. Umwami B yumvise ko wa mukunzi ari kugenda avuga ubwiza bw’Umwami A,arushaho kumukorera ubugome bukabije. Umwami A ntiyatuje yajyaga avuganira n’umukunzi we kuri telefone akamwihanganisha akamukomeza amubwira ko aza vuba.
Uyu mukunzi ntiyigeze acogora kuko yari afite intwaro zihagije zo kurwanya Umwami B. Yari afite imbaraga yahawe ku munsi wa Pentekote, yari afite amaraso y’umwami A ariwe mukunzi we yajyaga yiyuhagira imyanda umwami B yabaga yamuteye, yari afite inkota umukunzi yamusigiye ndetse yari afite n’imbaraga zo gukandagira inzoka ntigire icyo imutwara. Iyo yatsitaraga kubera ko atuye mu gihugu cy’umwanzi udahwema kumugerageza, yaratakaga cyane ati Mwami ngwino untabare, Umwami Akihutira kumurengera. Umwami A yagiraga n’umuntu yajyaga atuma witwaga Muvugabutumwa agakomeza umukunzi we.
Aho dutuye ni mugihu cy’abandi. Umukunzi wacu Yesu yatubwiye ko azagaruka kutujyana. Nimukomere mwebwe mwese mufitanye amasezerano nawe, azaza. Ibitugora n’ibitubabaza, n’uko turi mu gihugu cy’undi mwami, akira intwaro zose uze turwane na satani, Umukunzi wacu azasange tutaramubenze ngo duhindukirire satani.
Koresha imbaraga zatanzwe ku munsi wa Pentekote ukandagire inzoka na Sikoropiyo. Mukunzi wacu weee ! turagukumbuye, ngwino uturengere uduhuhire ku mibyimba n’inguma twatewe n’umwami B. Hoza abarira, wongere imbaraga abacitse intege. Urakaza neza mwami wacu Yesu. Amen.


text:
Umuvugabutumwa mpuzamahanga Benn Hinn uherutse kubura umubyeyi we ( mama we) yatangaje byinshi ku ijuru, aho avuga ko mama we atapfuye ahubwo yagiye iwabo.
Mama wa Benn Hinn witwaga Clemence yatabarutse mu cyumweru gishize tariki ya 7, nyuma y’uru rupfu umuhungu we akaba yumvikanye mu magambo y’ibyiringiro avuga ibyiza by’ijuru n’ukuntu ari heza. Abinyujije ku rubuga rwe yagize ati ‘’ Ndakeka ko mwabyumvise ko mama wanjye yagiye iwabo (mu ijuru). Ni umugisha ntabasha kuvuga ukuntu nabonye ubutumwa bwinshi bw’abantu bambaye hafi bankomeza, kandi ndabashimira mbikuye ku ndiba y’umutima wanjye. Mu izina ry’umuryango wanjye bivuze ibintu byinshi rwose.’’
Christian Today ivuga ko ubusanzwe abantu bamwe bitewe n’imyemerere y’amadini basengeramo bashobora kutemera ko ijuru ribaho, ariko Hinn ashimangira ko ijuru ririho kandi Imana ubwayo yaritunganyirije abera. Benn Hinn akomeza avuga ko yifuza gukomeresha abakristo amagambo yo kubibutsa ko Imana ifite ibintu bihambaye yababikiye mu ijuru nk’uko byanditswe muri Bibiliya.
Ati ‘’ Ijamo ry’Imana rivuga ryeruye ko ijuru Imana yariteguriye abizera, ni umurwa, ni igihugu, ni umugabane wo mu ijuru, ni ahantu heza hariho.’’ Ati ‘’mukwiye kumenya ko hari igihugu kidutegereje.’’
Benn Hinn akomeza yibutsa abantu ko ijambo ry’Imana rivuga ibintu byinshi birimo inyanja y’ibirahure, igiti cy’ubugingo, ko hazabayo ibyo kurya, kwambara, ibicurangisho. Ati ‘’ Ijuru ririho kandi ibyaryo byose biratangaje.’’
Benn Hinn
Mu butumwa bwe yibutsa abantu ko igihe Imana ibahaye ku isi ari uburyo bwiza bwo kwitegura kuzajya kuba mu ijuru, ari nako yibutsa abakijijwe ko bafite inshingano yo gufasha abataramenya Kristo kugira ngo nabo bazabashe kugera muri icyo gihugu cyiza.
Umuvugabutumwa Benn Hinn akunze kugaragara mu biterane bitandukanye Imana imukoresha ibitangaza, kimwe no gutanga ibiganiro mu mijyi itandukanye hirya no hino ku isi.


text:
Iyo ufite inzara n’inyota bigutera kumva ushaka kurya ndetse no kunywa kugira ngo ikibazo ufite gikemuke. Abantu benshi usanga basonzeye Imana, bakumva nta kindi ubugingo bwabo bukeneye kugira ngo bube bwuzuye atari ukubana n’Imana.Umwanditsi wa Zaburi 42:2 yabivuze muri uburyo:” Nk’uko imparakazi yahagizwa no kwifuza imigezi, Ni ko umutima wanjye wahagizwa no kukwifuza Mana.”
Ikibazo nuko aho guhindukira ngo twahagizwe no gushaka Imana ngo yuzuze ubugingo bwacu,twahagizwa no gushaka ibyo kwinezeza nk’amafaranga,inzoga,kwamamara ndetse n’ibindi.
Hari nabahitamo kugana imyumvire ipfuye,kuyoborwa n’idini bibwira ko aribyo bishobora kubageza ku kuri no kubamara inyota n’inzara mu bugingo bwabo. Iyo bimeze bityo uba wumva ibyo wifuzaga wabigezeho,ariko nyuma ugasanga nta cyahindutse kuri wowe ahubwo bamwe bikarangira basanga biyangirije ubuzima.
Igihe uri mu materaniro yera n’abandi bigufasha gufatikanya nabo kuramya no guhimbaza Imana
Imana yonyine niyo ifite ubushobozi bwo kutumara inzara,igihe cyose tuyemereye tukayifungurira imitima yacu kandi tukemera kuba mumbaraga zihindura za Kristo Yesu.Imana ntago ishaka ko twaba mu buzima bwo kwibaza abo turibo n’impamvu turiho,nicyo cyatumye Yesu aza mu isi kugira ngo yongere aduhuze n’Imana.
Ntihakagire uwo mwemerera ko abayobora mu nzira mbi mutitaye uko agaragara cyangwa n’uwo ari we ahubwo mureke Yesu abe ariwe uba urufatiro rw’ubuzima bwanyu,ijambo ry’Imana ni ukuri. Bibiliya iravuga iti” Ni iki gituma mutanga ifeza mukagura ibitari ibyokurya nyakuri? Ni iki gituma mukorera ibidahaza? Mugire umwete wo kunyumvira mubone kurya ibyiza, ubugingo bwanyu bukishimira umubyibuho.“Mutege amatwi muze aho ndi munyumve, ubugingo bwanyu bubone kubaho. Nanjye nzasezerana namwe isezerano rihoraho, ari ryo mbabazi zidahwema Dawidi yasezeranijwe.”


text:
1. Umugabo wari umuhehesi cyane yagize isabukuru y’amavuko, hagati aho ariko akagira umugore wamukundaga cyane kuburyo yumvaga ntacyo atamukorera kubw’urukundo yamukundaga n’ubwo yamucaga inyuma.
Ni uko umugore apanga kumukorera aga surprise (kumutungura), arabanza ashaka kumuhamagara akamuririmbira kuri telefone, niko gushaka uko yamujijisha maze agura Simcard nshyashya, arangije asiga umugabo muri Salon ngo ajye kumuhamagarira mu gikoni atungurwe.
Ni uko umugore aragenda arahamagara, umugabo rero kuko yagiranaga urukururano n’abakobwa batagira umubare yahehetaga, nyuma yo kumva ijwi ari iry’umukobwa yagizengo ni umwe muri bo maze aramwitaba ahita amubwira ati: "Buretse ndaza kuguhamagara cherie! Rya shyano ry’umugore riri mu gikoni rije rigasanga tuvugana ryankeka amababa". Uri uwo mugore wakora iki?
2. Joriji yari ari kwikinira agapira abona papa we aciye ku kibuga yakiniragaho ari mu modoka, aramukurikira abona yinjiye mu gipangu cyo kwa Tantine Jane! Arabarunguruka abona barasomanye, abona binjiye mu cyumba, abona bakuyemo imyenda,... Joriji ahita yiruka ajya kubibwira nyina!
Mama: Joriji ko wiruka cyane habaye iki?
Joriji: mama mbonye papa yinjira kwa Tantine Jane mbona barasomanye, binjira mu cyumba....
Mama: Eeh Joriji, ba uretse nguhe amata ubundi utuze neza mukanya papa naza tugiye ku meza uhite uterura ubivuge nawe ahari ndebe uko yifata n’icyo ambwira!
BARI KU MEZA:
Mama: Joriji ngaho mbwira neza bya bindi!
Joriji: nyi... Nyine nabonye Papa yinjira kwa Tantine Jane, barahoberana, barasomana, binjira mu cyumba, bakuramo imyenda, barakomeza... Maze banakora nka bya bindi wakundaga gukorana na Tonto Kalisa cya gihe Papa yari akiri mu gisirikare!
3. Umukozi: Mabuja ndashaka ko munyongeza kuko nkora akazi neza namwe murabizi ko hari byinshi nkora kubarusha! Kandi nimutanyumva ubwo birasaba ko mbibwira patron akaba ariwe unyongeza! Mfite impamvu eshatu mpamya ko nzi akazi!
Umugore: Ukora iki se kundusha muko? Ngaho mbwira izo mpamvu se twumve da!
Umukozi: mabuja nkurusha gutera ipasi neza!
Umugore: Ninde se wabikubwiye?
Umukozi: Ni patron umugabo wawe wabinyibwiriye!
Umugore: Ni uko ye!!! Icya kabiri se muko?
Umukozi: Ikindi ni uko nkurusha guteka neza!
Umugore: Ibyo se byo wabibwiwe nande muko?
Umukozi: Nabyo ni umugabo wawe wabinyibwiriye!
Umugore: Naho se icya gatatu ni ikihe nyirashyano?
Umukozi: Ikindi ni uko namenye ko nkurusha no kuryoshya mu buriri!
Umugore: Yebaba weeee!!! Mbega ngo ndashaka nabi wee! nabyo ni umugabo wanjye wabikubwiye??
Umukozi: Oya ahubwo ni umuzamu! yambwiye rwose ko mushimisha kurusha uko umushimisha... Ibyo byose nyine ndabisobanurira patron abe ari we unyongeza…
Umugore: Harya urashaka ko nkongeza angahe ma? Nta kibazo mbwira ayo ushaka rwose ntiwirirwe ubibwira umugabo ndakongeza ayo ushaka yose...
4. Umugabo umwe wikundiraga inzoga, agatabi n’inkumi yaganiriye n’undi musore aramubwira uti uzi n’ikindi? Nasomye mu kinyamakuru ko kunywa itabi bishobora kukwicira ubuzima, bwakeye ndireka burundu.
Hashize icyumweru arongera ati uzi noneho ibyo nasomye mu kinyamakuru? Ejobundi nasomye ko inzoga nazo atari nziza bwakeye nzireka burundu.
Ubwo rero nyuma y’igihe arongera aramwegera ati mbega nimero y’ikinyamakuru mperutse gusoma noneho! Ngo gukora imibonano mpuzabitsina cyane si byiza ku buzima ra?!
Undi kuko yari asanzwe amuziho gukunda inkumi cyane aramubaza ati ubwose n’inkumi ugiye guca ukubiri nazo rero? Undi ati oya da! Ahubwo aho kubireka, gusoma nibyo naretse kuko nibyo nyirabayazana.
5. Umugabo umwe yavuye gusenga ataha aririmba rwose bigaragara ko yafashijwe, akigera mu rugo aba ateruye umugore we amushyira mu birere. Ni uko umugore abonye ukuntu umugabo we amutunguye akamwumvisha umunyenga, aramubazi ati ese ko mbona wafashijwe cyane pasitori uyu munsi yabwirije iki?
Umugabo ati ntibigutungure byo ubu ndi kubahiriza ibyo pastori yatubwirije. Yatubwiye ngo nitugera mu rugo dushyire hejuru ibibazo dufite byatuzengereje, dusabe Imana ibidukize mu izina rya Yesu, ni uko mpita nterura wowe nyine nawe urabyumva…
WISEKA WENYINE, BISANGIZE N’ABANDI NABO BISEKERE!!!!!!!!


text:
Minisitiri Kamanzi arahamagarira abaturage kurengera ibiti byatewe
Minisitiri w’Umutungo Kamere, Kamanzi Stanislas arahamagarira abayobozi b’inzego z’ibanze mu karere ka Nyagatare gushishikariza abaturage bayobora gucunga no kubungabunga ibiti byatewe aho batuye, ku mihanda no ku misozi.
Mu rugendo Minisitiri Kamanzi yagiriye mu karere ka Nyagatare ubwo yasuraga imirenge ya Tabagwe, Rwimiyaga na Karangazi ku wa 8 Gashyantare, yasanze ibyinshi mu biti byatewe byarangijwe n’amatungo. Asaba abaoyobozi kutongera kwihanganira iryo yangizwa ry’ibiti rikorwa (...)
Minisitiri w’Umutungo Kamere, Kamanzi Stanislas arahamagarira abayobozi b’inzego z’ibanze mu karere ka Nyagatare gushishikariza abaturage bayobora gucunga no kubungabunga ibiti byatewe aho batuye, ku mihanda no ku misozi.
Mu rugendo Minisitiri Kamanzi yagiriye mu karere ka Nyagatare ubwo yasuraga imirenge ya Tabagwe, Rwimiyaga na Karangazi ku wa 8 Gashyantare, yasanze ibyinshi mu biti byatewe byarangijwe n’amatungo. Asaba abaoyobozi kutongera kwihanganira iryo yangizwa ry’ibiti rikorwa n’abaturage bayobora.
Umushinga wo gutera ibiti ukorwa n’akarere ka Nyagatare ku bufatanye n’Inkeragutabara, bashoboye gutera ibiti ku buso bwa hegitari 1084 mu mwaka umwe n’igice.
Mu ruzinduko rwe mu karere ka Nyagatare, Minisitiri Kamanzi Stanislas yari aherekejwe n’Umukuru Wungirije w’Inkeragutabara Maj. Gen Jerome Ngendahimana n’abandi bayobozi b’ingabo bo mu karere ka Nyagatare.
Gutera no kubungabunga ibiti ni igikorwa cy’ingenzi mu kubungabunga ibidukikije mu Rwanda, Guverinoma y’u Rwanda ikaba ifite gahunda yo gutera ibiti ku buso bungana na 30 ku ijana, hakaba hamaze guterwa ahangana na 24%.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ese koko umwitozo wo kwikinisha wongera ubunini bw’igitsina cy’umugabo?
Soma inkuru yose hano
Uburwayi butuma igitsina gifata umurego igihe kirekire umuntu atabishaka, bishobora guterwa n’impamvu zitanduakanye, murizo twavuga :
Soma inkuru yose
Mu rwego rwo kwamamaza ibikorwa byarwo, uruganda UNDZ rutangaza ko rutanga ubwishingizi bw’igitsina cy’abagabo kingana n’amadolari ya Amerika 50,000 ku mugabo uguze amakariso atatu.
Komeza usome
Mbese ubunini bw’ igitsina cy’ umugabo hari aho buhurira no guhuza igitsina neza? Soma inkuru yose
U Bufaransa : Igihuha cy’isomo ryo kwikinisha cyatumye abana bamwe basiba ishuri
Soma inkuru yose


text:
Ubwo yatangizaga inama ngarukamwaka y’abayobozi b’amashuri makuru ya gisirikare muri Afurika, kuri uyu wa Gatatu, Gen Nyamvumba yavuze ko igamije gushaka uburyo amashuri ya gisirikare yatanga umusanzu mu kubaka ubunyamwuga bw’ingabo, binyuze mu masomo atanga ubumenyi buhagije n’amahugurwa.
Yavuze ko izafasha mu igerwaho ry’intego z’Umuryango w’Abayobozi b’Amashuri Makuru ya Gisirikare (ACoC, African Conference of Commandants of Staff Colleges), zirimo guhuza imikorere n’ubufatanye bw’amashuri makuru ya gisirikare muri Afurika no kugira uruhare mu mutekano wa Afurika binyuze mu burezi butanga ubumenyi bukenewe n’amahugurwa.
Ati “Nizera ko imyanzuro yafatiwe mu nama zabanje yagize uruhare rukomeye mu gushaka ibisubizo ku bibazo by’umutekano ingabo zacu zihura nabyo mu kugarura amahoro kuri uyu mugabane. Imiterere n’ingaruka z’ibi bibazo by’umutekano bisaba imbaraga zihurijwe hamwe ngo dushake igisubizo gishoboka no gutera intambwe yo kubishyira mu bikorwa,’’
“Ni ngombwa ko dukomeza guteza imbere ibiganiro hagati y’ibihugu bya Afurika n’abafatanyabikorwa babyo, hagamijwe gushyiraho uburyo bwafasha mu guteza imbere gahunda zishyirwaho n’uturere cyangwa umugabane, aho kwita gusa ku bushobozi bw’ibihugu byacu.’’
Gen Nyamvumba yavuze ko aba bayobozi barushaho guhanahana ubumenyi buzafasha abasirikare bazajya mu butumwa bw’amahoro mu bihe biri imbere kumva ibibazo umugabane ufite n’uburyobwo kubyitaho.
Ati “Ibi ndabivuga nshingiye ku bunararibonye mfite mu Muryango w’Abibumbye, aho twari dufite umubare munini w’ibihugu byatanze ingabo, ariko imwe mu mbogamizi nabonye muri ubwo butumwa ni ukubura uguhuza ibikorwa byacu, kandi nk’Abanyafurika iyo turi kugerageza gukemura ibibazo bya Afurika, umuntu yatekereza ko byakoroha cyane ariko siko biri.’’
Umuvugizi w’Ingabo z’u Rwanda Lt Col Rene Ngendahimana yavuze ko ari ubwa mbere inama nk’iyi ibereye mu Rwanda, aho buri mwaka bahura bakareba uko bahuza imikorere n’ubundi bunararibonye mu bikorwa bya gisirikare.
Ati “Ni ukugira ngo barusheho guhuza amasomo batanga n’integanyanyigisho bakoresha mu mashuri yabo atandukanye, bifasha kugira ngo aho duhurira mu bikorwa rusange bitworohereze, kuba ingabo ziturutse mu bihugu bitandukanye zishobore kuba zakorana. Ibyo bigafasha ngo habe hakemurwa ibibazo bitandukanye by’umutekano ku Isi no muri Afurika by’umwihariko.’’
Iyi nama y’iminsi ibiri yitabiriwe n’abayobozi b’amashuri makuru ya gisirikare bagera kuri 40 baturutse mu bihugu bitandukanye muri Afurika.


text:
Mu minsi ishize twabagejejeho inkuru yavugaga k’umushumba w’itorero ryitwa End Times Disciples Ministries rikorera mu gihugu cy’Afurika y’Epfo. Uyu mugabo witwa Penuel Mnguni, yahigishwaga uruhindu nyuma y’ibikorwa bitangaje yakoreraga abayoboke b’itorero rye, aho yabahaga inzoka bakazirya ari nzima, kubanywesha peterori, kubashyira mu byatsi bakarisha nk’amatungo, kwambika ubusa bamwe mu bayoboke b’idini rye n’ibindi bitandukanye.
Ibikorwa by’uyu Pasitori ntibyavuzweho rumwe n’abantu batandukanye muri kiriya gihugu ndetse na handi kw’isi, kugeza aho byemejwe ko agomba gufatwa agakurikiranwa mu mategeko akisobanura kuri byo bikorwa byafatwaga nk’amahano ndetse no kubangamira imyizerere ya rubanda.
Nkuko tubikesha Daily Sun SA, imbaga y’abaturage itari yishimiye ibikorwa by’uyu mupasiteri udatinya no guha abayoboke b’idini rye imyenda y’imbere bakayirya, bateye urusengero rwe barutwikana uburakari bukomeye ndetse nawe ntibamusiga kuko bamukubise bikomeye, banamubohana nabamwe mu bayoboke b’iryo dini.
Umugambi wari umwe: Gusenya urusengero rw’iryo torero rugashiraho burundu
Iki gitero simusiga cyagabwe n’imbaga y’abaturage bayobowe n’itsinda ry’urubyiruko rutavugirwamo mu guharanira ukwishyira ukwizana mu bukungu. Mnguni wari umaze igihe ari mubwihisho nyuma yuko abaturage batangaje ko batishimira imikorere ye, ubu urusengero rwe rwabarizwaga ahitwa Soshanguve muri Tshwane mu gihugu cya Afurika y’Epfo rwaratwitswe mu minsi ishize rurashya rwose rurakongoka.
Urusengero abaturage bararutwitse rurakongoka
Nkuko ababyiboneye babivuga, bemeza ko n’abamwe mubayoboke b’iryo dini batorohewe na rubanda kuko nabo baba barakubiswe ndetse bakabohwa kugeza polisi ihosheje uwo muraba simusiga.
Penuel Mnguni mu mezi abiri ashize byari byavuzwe ko yaba yarohereje imyuka y’inzoka mubayoboke b’idini rye, agahita aberekeza muri Nigeriya, mu gihe hari n’andi makuru avuga ko yaba yaragiye ahindura abateranira muri ryo torero kuba intama.
Ese wowe ibikorwa nk’ibi ubitekerezaho iki? N’imbaraga z’Imana cyangwa hari izindi mbaraga zibyihishe inyuma?


text:
lun.
22
août
2011
ISOMO RYA MBERE
Ibaruwa ya mbere Mutagatifu Pawulo Intumwa yandikiye Abanyatesaloniki (1 Tes 2, 1-8)
1Bavandimwe, namwe ubwanyu muzi ukuntu twaje iwanyu kandi ntibibapfire ubusa. 2N’ubwo i Filipi twari tumaze kuhabonera imibabaro no kuhatukirwa cyane, nk’uko musanzwe mubizi, ntibyatubujije kubasanga namwe twiringiye Imana yacu, ngo tubagezeho Inkuru Nziza yayo mu ngorane nyinshi. 3Inyigisho zacu ntizishingiye ku buyobe cyangwa ku migambi idahwitse, cyangwa se ku mayeri. 4Ariko kubera ko yabanje kutugerageza kugira ngo idushinge Inkuru Nziza yayo, bituma tuyamamaza kuri ubu buryo : ntituvugira gushimisha abantu, ahubwo gushimisha Imana, Yo igenzura imitima yacu. 5Ntitwigeze na rimwe tubabwira amagambo yo kubaryoshya, ibyo murabizi ; nta n’ubwo twigeze dushaka kubungukiraho, Imana irabibere umuhamya ; 6nta na rimwe twigeze duharanira icyubahiro mu bantu, haba muri mwe cyangwa se mu bandi, 7n’ubwo twashoboraga kwitwaza ko turi intumwa za Kristu tukabagora. Ahubwo twicishije bugufi cyane hagati yanyu, mbese nk’uko umubyeyi ashyashyanira abana be. 8Bityo kubera ubwuzu twari tubafitiye, uretse kubagezaho Inkuru Nziza y’Imana, twari twiteguye no guhara amagara yacu bitewe n’urukundo twabakundaga.
ZABURI (Zab 139 (138), 1-2.5a, 3-4)
Inyik/ Mana yanjye, undeba mu nkebe z’umutima ukamenya wese !
Uhoraho, undeba mu nkebe z’umutima ukamenya wese ;
Iyo nicaye n’iyo mpagaze byose uba ubizi,
imigambi yanjye uyimenya mbere y’igihe,
ari imbere, ari n’inyuma yanjye hose uba uhari.
Iyo ngenda n’iyo ndyamye byose uba ubiruzi neza,
mu migenzereze yanjye yose nta na kimwe kigusoba.
Ijambo riba ritarangera ku rurimi,
woweho Uhoraho, ukaba warimenye kare ryose.
IBANGONDIRIMBO RIBANZIRIZA IVANJILI (Heb 4, 12)
Alleluya Alleluya.
Ijambo ry’Imana ni irinyabuzima,
rityaye kurusha inkota y’amugi abiri,
ricengera ibitekerezo by’umutima wacu.
Allelluya.
IVANJILI
+ Matayo (Mt 23, 23-26)
Muri icyo gihe, Yezu aravuga ati 23« Nimwiyimbire, bigishamategeko n’Abafarizayi b’indyarya, mwe mutanga igice cya cumi cy’isogi, n’icy’imbwija, n’icy’inyabutongo, mwirengagije ingingo zikomeye z’amategeko: ubutabera, imbabazi no kutaryarya. Ngibyo ibyo mwagombaga gutunganya mutirengagije n’ibindi ! 24Mwa bayobozi bahumye mwe, mumimina umubu ariko mukamira bunguri ingamiya ! 25Nimwiyimbire, bigishamategeko n’Abafarizayi b’indyarya, mwe musukura inkongoro n’imbehe inyuma gusa, naho imbere huzuye ubwambuzi n’ingeso mbi. 26Mufarizayi w’impumyi ! Banza usukure inkongoro imbere, n’inyuma habonereho kuba hasukuye.»


text:
Umuco wo kwishingikiriza ubwoko wagakwiye kuranduka burundu hakimikwa ubushobozi-Capt Kirenga
Capt. Egide Kirenga ushinzwe guhuza abasirikare n’abasivile muri tumwe mu turere two mu ntara y’Amajyepfo yasabye abatuye umurenge wa Nyamabuye mu karere ka Muhanga mu ntara y’Amajyepfo ko More...
Rwanda : Abanyarwanda barashishikarizwa kugira umuco wo gusoma
Hamwe mu masomero y’amashuri ibitabo babibika mu makarito N’ubwo u Rwanda rugaragaza intambwe rumaze gutera mu guteza imbere uburezi haba mukorohereza abana kwiga amashuri abanza n’ayisumbuye More...
Gakenke : Urubyiruko rwahawe umukoro wo kuba umusemburo w’impinduka nziza
Mu gikorwa cyo gusoza itorero ry’igihugu ry’abanyeshuri barangije amashuri yisumbuye cyabaye tariki ya 14/12/2011 abitabiriye iryo torero bahamagariwe kuba umusemburo w’impinduramatwara nziza More...


text:
Abatware n’abandi banyacyubahiro bafatwa ko ari abantu bakomeye kuko bubahwa cyane, si byo gusa kandi icyo bavuze cyose kirubahirizwa kikanafatwa nk’itegeko ridakuka. Ibi bishatse kuvuga ko umuntu ukomeye aba ari umutegetsi kuko aba afite ubushobozi bwo gutegeka mu buryo bwose bushoboka.
Bibiliya itubwira ibanga ryo gukomera, igaragaza ko igihe cyose umuntu ashize ubute agakora nta cya mubuza kuba umuntu ukomeye ariko uwiturije akibera umunebwe azaba umucakara. Ijambo ry’Imana riravuga ngo” ukuboko k’umunyamwete kuzatwara ariko ukuboko k’umunyabute kuzakoreshwa uburetwa.” Imigani 12:24
Ijambo gutwara riragaragaza kuyobora cyangwa gutegeka nkuko bamwe babivuga ariko kandi gukoreshwa uburetwa birerekana ko umunyabute azahora ayobowe cyangwa ategekwa n’umunyamwete.
Niba ushaka kuba umuntu uyoboye kandi ukomeye ugomba kuba umunyamwete mu byo ukora byose kandi ukabikora mu buryo bwubahishije izina ry’Imana.
Iyo umuntu yuzuye ubunebwe muri we ntashobora gutera imbere kandi ahora ameze nk’imbata(umucakara) kuko ahora ahanze amaso abamurusha amaboko, nyamara buri wese yagera ku ntambwe yose yo kuba umuntu ukomeye igihe agize umuhate wo gukora.
Tera intambwe yo gukora kuko niryo banga ryo gukomera aho gukoreshwa uburetwa uzasigara nawe uri umutware ukomeye.


text:
Ubundi imibonano mpuzabitsina ihera mu mutwe. Yaba ku bagabo cyangwa kubagore. Iyo ibitekerezo byawe bitari ku gikorwa nyirizina,ntakabuza urabihirwa cyangwa ukabihiriza uwo mwashakanye.
Ubundi imibonano mpuzabitsina ihera mu mutwe. Yaba ku bagabo cyangwa kubagore. Iyo ibitekerezo byawe bitari ku gikorwa nyirizina,ntakabuza urabihirwa cyangwa ukabihiriza uwo mwashakanye.
Iyo bigeze ku ngingo yo gushimisha umugore mu gihe cyo gutera akabariro,bisaba kubanza kumutegura mu mutwe we.
Ntabwo ushobora gushimisha umugore utishimye mu buzima bwa buri munsi. Niba ntakintu umukorera ngo anezerwa ndetse akwishimire mu mibanire yanyu isanzwe ,ntuzishuke ko kumushimisha mu buriri byakorohera ahubwo bizakugora cyane
Icyo abagore bakenera mu buriri
Niba ushaka kumenya icyo abagore baba bakeneye mu buriri,witekereza byinshi. Kurikiza izi nama 8 ugomba gukora ngo ushimishe umugore mu buriri.
1. Bihe igihe
Abagabo benshi iyo bigeze mu gihe cyo gutera akabariro,bitekerezaho cyane kuruta uko batekereza ko bagiye kwinjira mu gikorwa cy’abantu 2.
Iyo witekerejeho gusa,wishimira kwinjiza igitsina cyawe ubundi ukirangiriza ibyawe. Ntiwibuke ko umugore mutandukanye. Ntafatwa vuba nkawe, kugira ngo yishimire icyo gikorwa agomba kubanza gutegurwa bihagije,kuza uhita umwurira biramubangamira ndetse bikanatuma atisanzura,umugore atinda kurangiza ndetse ntanarangize iyo igikorwa cyo gutera akabariro ku rugo kidahawe umwanya no kumwitaho.
Banza uhe umwanya uhagije igikorwa mugiye gukora. Banza umutegure bihagije nawe yibone mu gikorwa cyo guhuza urugwiro/Gutera akabariro. Ibuka ko nawe uko ufata umwanya uhagije wo kumutegura neza,ari rimwe mu mabanga yo gutuma utarangiza vuba.
2.Mwereke amarangamutima
Abagore bishimira ndetse bakizihirwa iyo umugabo aberetse ko abafitiye amarangamutima mu gihe cyimibonano mpuzabitsina. Niho umuntu atandukanira n’amatungo. Iyo umugore umweretse ko ushishikajwe no kwirangiriza ikibazo cyawe gusa, we utamwitayeho,arabihirwa ndetse ntanagushimishe uko yakagombye kubikora.
Uzi impamvu? Ni uko wamweretse ko utamwitayeho,ko utamufitiye amarangamutima ahubwo ukaba ushishikajwe n’igitsina gusa.
Mu gihe uri kumutegura,musome,umubwire amagambo y’urukundo,umwongorere utugambo tumutegurira igikorwa mugiye kwinjiramo mbese umuterete . Azabona ko uretse n’uko ushaka ko muhuza ibitsina ahubwo unamufitiye urukundo,bitume nawe akwibonamo .
Yego waramukoye ariko ibyo ntibivuga ko uhita uza nk’iya Gatera ngo pii.
3 .Wimubangamira
Igikorwa cyo gutera akabariro hagati y’abashakanye,gihuza imibiri 2 ikaba umwe. Wikwishimira ko ugira ibyishimo mu gihe uburyo uri gukoresha (Position) bubangamiye umugore wawe. Iki ni cya gihe uba warabibonye muri film z’urukozasoni,hanyuma ukumva ko nawe ugomba kubyifashisha. Ntago washimisha umugore mugihe uburyo wowe wumva ushaka atabushoboye ,butamunyuze,cyangwa budatuma yumva yisanzuye.
4.Imikino ni ngombwa
Imikino inyuranye ni uburyo bwo gutegurana
Guhuza imibiri ni igikorwa cy’urukundo hagati y’abashakanye. Kigomba rero gukorwa mutirengagije n’udukino tunyuranye . Abagore barabikunda. Bakunda umugabo ubakinisha mu gihe bari mu buriri. Mu buriri si aho gukorera imibonano mpuzabitsina gusa. Mushobora no kuhifashisha mwishimisha bisanzwe .
5.Mutegure
Mbere y’igikorwa nyirizina, ni byiza ko ubanza kumutegura bihagije. Kumutegura ni isomo naryo rirerire. Urugero: Mukorere ka massage,yumve aruhutse. Bizamufasha kwitegura kuza kukwakira no kugushimisha,birangire mwese mugize ibyishimo nkuko mwabishakaga.
6.Iyizere
Gushimisha umugore mu mibonano mpuzabitsina bisaba kwiyizera. Ntago wabigeraho wisuzugura,wiyumva nkaho byakugora. Birakugora cyangwa ndetse ntunabigereho kuko nyine nawe wabanje kwiyima icyizere. Ibi bigendana no kumubwira ko umubiri we uteye neza ,ko uwishimira. Nawe ariyizera hanyuma mukabigendanamo neza.
7.Mushimishe
Iyi ni ingingo ikunda kugora abagabo benshi. Gushimisha umugore ni ibintu byoroshye ariko bikomera iyo utazi ibanga. Ibanga ntarindi ni ukurangiza nyuma ye.
Kugira ngo ubigereho ni uko ucungana n’uko nawe agera ku byishimo bye byanyuma. Kwitekerezaho wenyine bituma urangiza vuba ukamusiga afite ikibazo aho kukimukemurira.
Iyo bibaye akarande nibwo umugore atekereza cyangwa akanaca inyuma umugabo we. Nubwo nawe ukeneye kwishimira igikorwa cyo gutera akabariro,haranira ko nawe agera ku byishimo byanyuma.
Kuri wowe ntibisaba umwanya munini,ariko ku mugore bisaba umwanya . Wikwihuta mu gikorwa.Bitware buhoro buhoro ,utegereze abanze arangize.
8.Mushimire
Nubwo ari umugore wawe wakoye ariko iyo murangije igikorwa ugomba kumushimira. Biramushimisha kuko yumva ko afite agaciro kandi ko ibyo yagukoreye wabihaye agaciro. Ubutaha akaba yakwisabira ko mutera ukabariro kuko nyine ubyitwaramo neza.
Umenye icyo usabwa ngo ushimishe umugore wawe mu buriri. Nubikurikiza neza,ukita cyane ku byishimo bye kuruta uko witekerezaho,uretse no kuba ari inshingano zawe uba wujuje uko bikwiye ukamurinda irari no gutekereza abandi bagabo,bikongerera agaciro n’icyubahiro yaguhaga.
Alphonsine
Ibitekerezo
Hari icyo wibagiwe gito can: kygira NGO agukumbure, ajye yifuzako itamuca iruhande cg see ko akumbure kukubona iruhande rwe, nta zinfi nzaratsi uzamuha uretse kumuzanira akantu incur byinshibwanyeretse zishoboka kdi utabanje kumubaza. Kenya icyo yiraho (biscuit, bonbon y agati, Keke, chocolate,andazi,...Agatenge cg ikanzu, umupira cg ikabutura, umenda w imbere cg wo kurarana mugufi umutungure uwumwambike, ....Byose bitewe n imibereho mufite n into akunda cn umuziho. Byaba bibabaje utazi icyo umukunzi wawe akunda cn kurenza ibindi. Ukimenye, uharanirw ko akibona, uzaba umuhaye kugukuraho bitavaho, nta nuzamushuka NGO ajye ahandi. Ngizo inzaratsi zikomeye m rugo. Kanda hano umusubize
nibyokubanza kumutegura Kanda hano umusubize
Isimurayisazishije Pee Kanda hano umusubize
bayi sajishije bate se? ibyo bavuze bitaribyo nibihe? wowe wasiba kubikora niba utara shaka. ariko abashatse ndumva babagiriye inama nziza Kanda hano umusubize


text:
Mu bintu biranga amarangamutima y’umuntu ni ukwishima , kurakara, kugira agahinda bitewe n’impamvu zitandukanye zabaye ku muntu,gusa bikunze kuvugwa ko amarangamutima y’abagore agaragara vuba cyane kubenza abagabo.
Mu mukino waraye uhuje Bresil n’Ubudage byagaragaye ko agahinda abagore bagaragaje mu marira katewe no gutungurwa batari biteze. Ibitego 7 by’ubudage kuri 1 cya Bresil ni amateka mu gikombe cy’isi cya 2014.
Mu gihe imbaraga z’amarangamutima zamaze kurenga ubushobozi bwo kuyagenzura, ni byiza mu kwitondera imyanzuro wafata mu kwirinda guhubuka kuko akenshi bigira ingaruka nyuma ukazicuza.
Urubuga www.globalpriority.ca ruvuga icyo wakora mu kwirinda kuyorwa n’amarangamutima.
Ibi nibyo wakora mu kwirinda kuyoborwa n’amarangamutima
1. Tegura ibitekerezo byawe kugira ngo uyobore amarangamutima yawe : Ugomba guteganya ko ibyiza n’ibibi bishoboka mu buzima .Ubaka ibitekerezo byawe ku ndangagaciro zishingiye ku kuri n’ amahame y’ ukuri. Ni ngombwa gushyira mu gaciro ukumva ko utari uwambere kandi utari n’uwanyuma bibayeho. Ibi rero bizafasha ubwenge bwawe kukugira inama bikwiriye. Ibuka ko ubwonko bwawe ari bwo buzajya buguha ibisubizo bukurikije uburyo wabuteguye
2. Hora wiyibutsa ku bubi bw’ amarangamutima akabije : Hari ingero nyinshi umuntu aba yarabonye zagiye ziba kuri bagenzi be bitewe no kutamenya kuyobora amarangamutima yabo. Nko kwiyahura ,guhunga uwo mwabanaga ,gutanga impano zirenze n’ibindi. Ni byiza guhora wiyibutsa ububi bw’amarangamutima ya bene abo bantu kugira ngo nawe utazakora nk’abo uramutse utunguwe. Uko wiyobora bigira uruhare runini ku myifatire no ku buzima bwawe busanzwe.
3. Itoze gusobanukirwa n’amarangamutima unayobore umuvuduko wayo : Ujye wibaza ikigutera kwihutira gukora ikintu runaka. Maze ujye ubanza wihe akanya ko kubyigaho kuko uburakari cyangwa ibyishimo birenze ntibibura ingaruka mu gihe kizaza. Maze unibaze niba bikwiye ko wakora icyo ugomba gukora mu gihe ari ibyo rero, bihe umwete n’ imbaraga zawe bihagije.
4. Iyame gutungurwa n’ibyiyumviro : Ujye witoza kwihanganirana kandi wirinde gucira abandi urubanza huti huti. Ntuzigere wibwira ko utari umunyamakosa cyangwa se no ku bandi mubana. Itoze kugira gahunda kugira ngo uhore wiyungura ku myifatire yawe. Ibyiyumviro bidahamye bishobora kugira ingaruka zitari nziza ndeste no ku bandi. Kugira amarangamutima adahamye bishobora ku kugiraho ingaruka imbere muri wowe .
Icyitonderwa : kwishima ni byiza kandi no kubabara mu buzima bibaho ariko ni ngombwa kwitwara neza muri buri gihe (situation) ugezemo kuko hari ibyo wakora wazabitekereza nyuma ugasanga udashobora no kwibabarira.
Ibyo wakwigira ku gutsindwa kwa Bresil ku marangamutima
Mu bintu biranga amarangamutima y’umuntu ni ukwishima , kurakara, kugira agahinda bitewe n’impamvu zitandukanye zabaye ku muntu,gusa bikunze kuvugwa ko amarangamutima y’abagore agaragara vuba cyane kubenza abagabo.


text:
Yesu Kristo uko yari ejo, ni uyu munsi ni ko ari kandi niko azahora iteka ryose.Abaheburayo 13:8.
Aba kera batangaga ibitambo by’amatungo bagatwika kugira ngo basabe imbabazi Imana cyangwa bagire ikindi basaba Imana. Data wo mu ijuru, uwa kuremye jye nawe, ajya gutanga igitambo ngo tuzabone ijuru, ntiyatambye itungo, OYA, Kristo yabaye umuntu aritanga we ubwe arabambwa ku musaraba!! Uwo Kristo rero, urukundo yari afite icyo gihe utaranabaho, NGO NTIRUHINDUKA, n’uyu munsi niko yiteguye kukwitaho.
Va mu marangamutima, si Imana ijya ihinduka ahubwo ni twe mu bwenge bwacu tuyitekereza uko itari. Iri hejuru ya byose, yakugize uwa agaciro " Ndetse n’umusatsi wo ku mitwe yanyu wose warabazwe. Ntimutinye rero kuko muruta ibishwi byinshi". Luka 12:7. Ujye watura ko URI UW’AGACIRO KUKO IMANA IKWIITAYEHO, uyu ni undi munsi wo kugirirwa neza kwawe. Ishimwe ni iryawe Mana, Amen. Ivan T


text:
Abanyeshuri baganiriye na Kigali today ni abiga mu ishuri ry’imyuga rya Gatsibo Technical School mu ishami ry’ubwubatsi. Bavuga ko iki kibazo bahura nacyo iyo bageze mu gihe cyo gushyira mu bikorwa ibyo baba bize mu ishuri (pratique).
Niyonshuti Andre ni umwe muri aba banyeshuri, yiga mu mwaka wa gatandatu w’ubwubatsi aragira ati “Muri aka karere muri rusange hari ikibazo cy’amazi adahagije birazwi, ariko twifuza byibura ko bashaka ukuntu bayatwegereza kugira ngo tujye tubona uko twashyira mu bikorwa ibyo tuba twize mu ishuri.”
Sinayigaye Jacques nawe wiga ubwubatsi yunga mu rya mugenzi we, avuga ko ibikorwa byabo igihe bagiye gushyira mu ngiro ibyo baba bize mu ishuri usanga bidindira kubera amazi adahagije kandi banayakura kure, agasaba ko babafasha kuyabegereza.
Umuyobozi w’iri shuri, Ndatimana Theodore avuga ko koko hari ikibazo cy’amazi adahagije ku banyeshuri biga amasomo y’ubwubatsi ngo hakiyongeraho n’ikibazo cy’ibitabo by’imfashanyigiso bikiri bicye.
Ati “Muri rusange turacyafite ikibazo cy’ibikoresho by’ibanze abanyesuri bacyenera kugira ngo bimenyereze ibyo biga, ariko tugerageza gufatanya n’ababyeyi kugira ngo twishakemo ibisubizi, naho ku kibazo cy’amazi, biri muri gahunda irambye y’akarere batubwiye ko biri mu igenamigambi.”
Ishuri ryigisa imyuga rya Gatsibo Technical School riherereye mu murenge wa Gatsibo, Akagari ka Gatsibo mu mudugudu w’Agatare, ryigisha imyuga irimo ubwubatsi, amashanyarazi n’ibikorwa rusange.
Iri shuri ryatangiye mu 2014, ryigamo abanyeshuri bagera kuri 400 barimo abahungu 320 n’abakobwa 80.


text:
Ngororero: Intore zatojwe umuco wo guhiga no guhigura
Bishimiye ibyo bakuye mw’Itorero Mu ntangiro za 2015 abasore n’inkumi barangije amashuri yisumbuye bagera ku 1359 bashyize ahagaragara imihigo bazesereza iwabo mu midugudu. Nyuma y’inyigisho More...
Ngororero: Uko abaturage bavuga ku kwegukana umwanya wa gatatu mu gihugu
Ministre Joseph habineza na Guverineri Mukandasira bifatanyije n’abaturage mu gutaha igikombe cy’imihigo Ibi Nibyo bikombe by’indashyikirwa akarere ka Ngororero gaherutse kwegukana Mu mihigo More...
Ngororero: Baraye bakiriye Igikombe cy’Imihigo
Hakozwe akarasisi ko kwishimira igikombe Nyuma y’uko hashyizwe ahagaragara uko uturere twakurikiranye mu kwesa imihigo y’umwaka ushize wa 2013-2014, ku mugoroba wo kuwa 12 nzeri uyu mwaka wa 2014, More...
Ngororero: Gutangiza kwibuka ku nshuro ya 20 jenoside yakorewe abatutsi, byabereye ku musozi wa kesho
Umuhango wo gutangiza kwibuka ku nshuro ya 20 jenoside yakorewe abatutsi wabereye ku rwibutso rwa KESHO mu kagari ka Mashya ahashyinguwe inzirakarengane 1407 zari zahungiye mu misozi ya Gishwati. Aha mu kesho hakorewe More...
Kabaya: Bageze ku rugero rwa 83,4 % besa imihigo ya 2013/2014
Iyo uhamagaye abatuye umurenge wa Kabaya mu izina ry’ubutore ryâ€Indongozi barasubiza bati: “gukora ni kareâ€. Ibi bongeye no kubigaragaza muri uyu mwaka, aho baza ku isonga mu kwesa imihigo More...
Ngororero: Abasirikare bari mu masomo mu ishuri rya gisirikare rya Nyakinama bashimye imikorere y’akarere
Mayor Ruboneza yakira amashimwe Nyuma y’urugendo shuli bakoreye mu karere ka Ngororero kuri uyu wa 22 Mutarama 2014, abasirikare bakuru 18 bari mu masomo mu ishuri rya gisisrikare rya Nyakinama bashimye imikorere More...
Ngororero: Intore ziyemeje kurangwa n’ubutore n’indangagaciro nyarwanda
Intore 979 zirimo abakobwa 439 n’abahungu 541 barangije amashuri yisumbuye zatangiye gahunda z’Itorero. Urwo Rwanda rw’ejo rwiyise INTARUSHWA MU MIHIGO, INTAVOGERWA, INTIGANDA n’andi More...
Ngororero puts forward youth development strategies
Ngororero District officially started the month meant for the youth on Friday the 3rd.May.2013, the Minister for Youth and ICT Hon. Jean Philbert Nsengimana presided over the function held in Kabaya sector. Hon. More...
Ngororero: Gusoza icyiciro cya mbere cy’urugerero byaranzwe no gushima ababyeyi
Ababbyeyi bafite urubyiruko rw’intore zo kurugerero bo mu karere ka Ngororero barashimirwa ubwitange no kwihanganira abana babo bagize mugihe cy’amezi 3 maze bakitabira ibikorwa by’urugerero More...
Ngororero: Mujye Murangwa no kugira ishyari ryiza mukwesa imihigo (Mayor Ruboneza)
Umuyobozi w’akarere ka Ngororero Ruboneza Gedeon arasaba abakozi b’akarere bose kurangwa no kwifuza gushyikira ababahize mu kwesa imihigo (ibyo bita kugira ishyari ryiza), mu rwego rwo kwihutisha ibikorwa More...


text:
Turandure umuzi usharira nubwo waba muto.
"Mwirinde hatagira umuntu ugwa akava mu buntu bw’Imana, kandi hatagira umuzi wo gusharira umera ukabahagarika imitima abenshi bagahumana.."Abaheburayo 12:15
Iyo turebye neza ibyaremye, bitwigisha byinshi kubuzima bwacu bwa buri musi. Buri musi tujye twoza ubusitani bwacu buri ahantu hatagaragara...
Abantu bakora mu busitani bazi neza ko bidahagije gukata ibyatsi bibi kugirango babyikize : Birasaba kubirandurana n’imizi, nubwo yaba arimiremire! Bitari uko ibyo byatsi birongera bikamera, ari bibi bigakomeza kwangiza indabyo, imbuto, imboga n’ibindi biteye mu busitani.
Ni nako bimeze no mu buzima bwacu. Gutenguhwa, kutumvikana, amakimbirane, ibikomere n’ibigeragezo tunyuramo bikunze kuba intandaro yo kubiba agahinda mu mitima yacu.
Iyo tutabaye maso, imitima yacu iba ubusitani bubi bunyoha impano nziza Imana ishira mu buzima bwacu. Ibyo kandi bigira ingaruka no kubo tubana. Gucika intege no gusharira ni ibintu byandukira cyane !
Akenshi ntabwo tumenya ibitubaho mu buzima.Ariko nubwo bimeze gutyo, dufite ububasha kumyitwarire no kumitekerereze yacu. Dushobora kwanga kubagarira umubabaro,agahinda, no gutenguhwa.
Niyo mpamvu tugomba buri musi kwoza ubusitani bwacu buri ahantu hatagaragara, kugirango he kuba amahwa ameramo, agakomera, nyuma akazakwica ibyiza Imana ishyira mu buzima bwacu.
Waba hari umuntu mutumvikana? Shiramo imbaraga maze mubane amahoro. Haba hari uwakugiriye nabi? Mubabarire ureke gukiranuka kw’Imana kwikorere. Waba se ucitse intege cyangwa unaniwe? Tura uwo mutwaro kumusaraba wa Yesu.
Isengesho ry’uyu musi
Mu buntu bwawe Mwami, ngwino untabare unkize ibikomere mfite, umbohore n’ingoyi z’agahinda. Nk’umwanditsi wa Zaburi, ndagutumira ngo urandure ibibi mu mutima wanjye. "Ndondora Mana, umenye umutima wanjye!Mvugutira umenye ibyo ntekereza. Urebe yuko hariho inzira y’ibibi indimo, unshorerere mu nzira y’iteka ryose! Zaburi 139 :23-).
Inyigisho ya Eric CELERIER yashizwe mu Kinyarwanda na Isabelle.


text:
Cyanika: Abasigajwe inyuma n’amateka bari kwigishwa gusoma no kwandika
Umunyamabanga nshingwabikorwa w’umurenge wa Cyanika mu karere ka Burera aratangaza ko mu rwego rwo gukomeza guteza imbere abasigajwe inyuma n’amateka bo muri uwo murenge hagiyeho gahunda yo kubigisha More...
Abapolisi 77 barangije amahugurwa ya Polisi
Itsinda ry’abapolisi 77 rigizwe n’ abapolisikazi 70 n’abapolisi 7 barangije amahugurwa ya polisi yari amaze amezi atatu yaberagamu ishuri rya Polisi ry’ i Gishari mu Karere ka Rwamagana. More...
Amashuri yose yo mu Rwanda agiye kugaragazwa uko ateye kuri interineti
Abashinzwe uburezi mu Turere n’Imirenge mu Ntara y’Uburasirazuba n’iy’Amajyepfo mu Rwanda basoje amahugurwa bamazemo icyumweru bigishwa uko bazafata ibipimo n’amakuru y’ikoranabuhanga More...
Nyamasheke: Abagize ubutwari bwo kwitangira abana bashimiwe
Umwe mu miryango yareze abana b’imfubyi. Uwo barera ni uwo uri hagati ubu arangije amashuri abanza. Mu birori byo kwizihiza umunsi w’intwari wabereye mu murenge wa Shangi, mu kagari ka Burimba, More...
Rusizi: Abatuye ku kirwa cya Nkombo n’ubwo ari mu Rwanda bamenya ikinyarwanda ari uko batangiye amashuri abanza
Abana bo ku Kirwa cya Nkombo kubera ko mu miryango bavukiramo basanga havugwa ururimi rwitwa amahavu akaba ari rwo bakura bavuga. Abantu bakuru bamaze kumenya ikinyarwanda bavuga ko akenshi umwana wo ku kirwa cya More...